title: Deċiżjoni tal-Kummissjoni tas-27 ta’ Lulju 2017 l-istabbiliment tal-Grupp ta’ Esperti ta’ Livell Għoli tal-Kummissjoni dwar ir-radikalizzazzjoni

text:
               3.8.2017

               MT

               Il-Ġurnal Uffiċjali tal-Unjoni Ewropea

               C 252/3

         DEĊIŻJONI TAL-KUMMISSJONI
   tas-27 ta’ Lulju 2017
   l-istabbiliment tal-Grupp ta’ Esperti ta’ Livell Għoli tal-Kummissjoni dwar ir-radikalizzazzjoni
   (2017/C 252/04)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               Bil-għan li jissaħħu l-isforzi għall-prevenzjoni u l-ġlieda kontra r-radikalizzazzjoni li twassal għal estremiżmu vjolenti u terroriżmu u biex jitjiebu l-koordinazzjoni u l-kooperazzjoni bejn il-partijiet ikkonċernati rilevanti kollha, skont it-talbiet għal azzjoni stabbiliti fl-Aġenda Ewropea dwar is-Sigurtà (1), il-Komunikazzjoni mill-Kummissjoni dwar il-prevenzjoni tar-radikalizzazzjoni (2), kif ukoll l-Istrateġija tal-UE riveduta dwar ir-radikalizzazzjoni u r-reklutaġġ (3) u Konklużjonijiet oħrajn tal-Kunsill rilevanti dwar din il-kwistjoni (4), il-Kummissjoni tenħtieġ li titlob għarfien ta’ esperti ta’ livell għoli f’korp konsultattiv.

               (2)

               Għaldaqstant jeħtieġ li jitwaqqaf grupp ta’ esperti ta’ livell għoli fil-qasam tal-prevenzjoni u l-ġlieda kontra r-radikalizzazzjoni u jiġu definiti l-kompiti u l-istruttura tiegħu.

               (3)

               Il-grupp jenħtieġ li jikkontribwixxi għall-iżvilupp addizzjonali u l-implimentazzjoni tal-politiki ta’ prevenzjoni tal-Unjoni, strumenti u inizjattivi, inkluż billi jiġu elaborati għadd ta’ prinċipji gwida u rakkomandazzjonijiet għal aktar ħidma fuq il-prevenzjoni u l-ġlieda kontra r-radikalizzazzjoni kemm f’livell tal-Unjoni kif ukoll dak nazzjonali u billi tiġi appoġġata l-ħidma fuq il-valutazzjoni tal-ħtieġa għal aktar mekkaniżmi strutturati ta’ kooperazzjoni għall-ħidma ta’ prevenzjoni fil-livell tal-Unjoni filwaqt li tiġi kkunsidrata d-dimensjoni esterna.

               (4)

               Bil-għan li jinġabru l-perspettivi u l-għarfien rilevanti Ewropej u nazzjonali, il-grupp jenħtieġ li jkun magħmul mill-awtoritajiet kompetenti tal-Istati Membri, l-Aġenzija tal-Unjoni Ewropea għall-Kooperazzjoni fl-Infurzar tal-Liġi (5), l-Unità tal-Unjoni Ewropea ta’ Kooperazzjoni Ġudizzjarja (6), l-Aġenzija tal-Unjoni Ewropea għad-Drittijiet Fundamentali (7), l-Aġenzija tal-Unjoni Ewropea għat-Taħriġ fl-Infurzar tal-Liġi (8), iċ-Ċentru ta’ Eċċellenza tan-Netwerk ta’ Sensibilizzazzjoni dwar ir-Radikalizzazzjoni (9), is-Servizz Ewropew għall-Azzjoni Esterna (10) u l-Koordinatur tal-UE għall-Ġlieda Kontra t-Terroriżmu (11).

               (5)

               Aktar speċifikament, l-aġenziji tal-Unjoni jipprovdu l-għarfien tagħhom mill-perspettiva tal-infurzar tal-liġi u tal-ġustizzja kriminali filwaqt li jikkunsidraw id-dimensjoni tad-drittijiet fundamentali u l-ħtieġa għall-bini ta’ kapaċità. Iċ-Ċentru ta’ Eċċellenza tan-Netwerk ta’ Sensibilizzazzjoni dwar ir-Radikalizzazzjoni jipprovdi l-indipendenza unika tiegħu fil-livell tal-Unjoni tal-indirizzar u l-aspettativi tal-operaturi tas-settur u l-esperjenza tiegħu fi proġetti transnazzjonali ta’ kooperazzjoni fost il-partijiet ikkonċernati. Is-Servizz Ewropew għall-Azzjoni Esterna jikkontribwixxi, permezz tal-esperjenza u l-għarfien espert tiegħu, għad-dimensjoni esterna tal-isforzi tal-Unjoni, abbażi tal-kooperazzjoni ma’ pajjiżi terzi u organizzazzjonijiet internazzjonali u l-kontribut lilhom. Il-Koordinatur tal-UE għall-Ġlieda Kontra t-Terroriżmu jikkontribwixxi permezz tal-għarfien espert ibbażat fuq l-opinjoni ġenerali tiegħu tal-istrumenti ta’ politika rilevanti.

               (6)

               Għandhom jiġu stabbiliti r-regoli dwar l-iżvelar tal-informazzjoni mill-membri tal-grupp.

               (7)

               Jixraq li jiġi stipulat perjodu għall-applikazzjoni ta’ din id-Deċiżjoni. Fi żmien propizju, il-Kummissjoni se tikkunsidra kemm hu xieraq li tingħata estensjoni,

         IDDEĊIDIET KIF ĠEJ:
   Artikolu 1
   Is-suġġett
   Il-Grupp ta’ Esperti ta’ Livell Għoli tal-Kummissjoni dwar ir-radikalizzazzjoni (“il-grupp”) jiġi b’dan stabbilit.
   Artikolu 2
   Il-kompiti
   Il-kompiti tal-grupp għandhom:

               (a)

               jagħtu parir dwar kif titjieb il-kooperazzjoni u l-kollaborazzjoni fost il-partijiet ikkonċernati u b’mod partikolari mal-Istati Membri rigward kwistjonijiet marbutin mal-prevenzjoni u l-ġlieda kontra r-radikalizzazzjoni li twassal għal estremiżmu vjolenti u terroriżmu;

               (b)

               jagħtu parir u jassistu l-Kummissjoni fl-iżvilupp addizzjonali tal-politiki tal-Unjoni bil-għan li jipprevjenu u jiġġieldu kontra r-radikalizzazzjoni li twassal għal estremiżmu vjolenti u terroriżmu, inkluż billi jiġu elaborati għadd ta’ prinċipji u rakkomandazzjonijiet li jqisu s-sejbiet tar-riċerka eżistenti u futura tal-UE f’dan il-qasam, għall-implimentazzjoni ta’ miżuri mmirati u effettivi għall-prevenzjoni u l-ġlieda kontra r-radikalizzazzjoni kemm fil-livell tal-Unjoni kif ukoll nazzjonali li jinkludu użu mmirat aktar tal-programmi ta’ finanzjament tal-Unjoni.

               (c)

               jagħtu parir u jassistu l-Kummissjoni fl-għażliet rigward il-mekkaniżmi ta’ kooperazzjoni futuri aktar strutturati fil-livell tal-Unjoni fil-qasam tal-prevenzjoni u l-ġlieda kontra r-radikalizzazzjoni li twassal għal estremiżmu vjolenti u terroriżmu, abbażi tal-approċċi eżistenti għall-iskambji tal-aħjar prattiki, in-netwerk u s-setgħat tal-partijiet ikkonċernati.

         Artikolu 3
   Is-sħubija
   1.   Il-Grupp għandu jkun magħmul mill-membri li ġejjin:

               (a)

               l-awtoritajiet kompetenti tal-Istati Membri,

               (b)

               l-Aġenzija tal-Unjoni Ewropea għall-Kooperazzjoni fl-Infurzar tal-Liġi,

               (c)

               l-Unità għall-Kooperazzjoni Ġudizzjarja tal-Unjoni Ewropea,

               (d)

               l-Aġenzija tal-Unjoni Ewropea għad-Drittijiet Fundamentali,

               (e)

               l-Aġenzija tal-Unjoni Ewropea għat-Taħriġ fl-Infurzar tal-Liġi,

               (f)

               iċ-Ċentru ta’ Eċċellenza tan-Netwerk ta’ Sensibilizzazzjoni dwar ir-Radikalizzazzjoni:

               (g)

               is-Servizz Ewropew għall-Azzjoni Esterna,

               (h)

               il-Koordinatur tal-UE għall-Ġlieda Kontra t-Terroriżmu.

         2.   Il-membri tal-grupp għandhom jinnominaw rappreżentant wieħed ta’ livell għoli u wieħed supplenti. Kull rappreżentant ta’ livell għoli jew supplenti jista’ jiġi akkumpanjat minn espert wieħed fil-prevenzjoni tar-radikalizzazzjoni.
   3.   Il-membri li ma jibqgħux f’pożizzjoni li jikkontribwixxu b’mod effettiv fid-deliberazzjonijiet tal-grupp ta’ esperti, u li, fl-opinjoni tad-dipartiment tal-Kummissjoni kkonċernat, ma jikkonformawx mal-kundizzjonijiet stabbiliti fl-Artikolu 339 tat-Trattat dwar il-Funzjonament tal-Unjoni Ewropea, jew li jippreżentaw ir-riżenja tagħhom, ma għandhomx jibqgħu jiġu mistiedna biex jipparteċipaw fil-laqgħat tal-grupp, u jistgħu jiġu sostitwiti għall-kumplament tal-perjodu taż-żmien li jkun fadallu l-mandat tagħhom.
   Artikolu 4
   Il-President
   Il-grupp għandu jkun ippresedut mir-rappreżentant ta’ Livell Għoli tad-Direttorat Ġenerali għall-Migrazzjoni u Affarijiet Interni tal-Kummissjoni (“DĠ HOME”).
   Artikolu 5
   Il-ħidma
   1.   Il-grupp għandu jaġixxi fuq it-talba tal-President tiegħu skont l-Artikolu 13.1 tar-regoli orizzontali tal-Kummissjoni għall-gruppi ta’ esperti (“ir-regoli orizzontali”) (12).
   2.   Fil-prinċipju, il-laqgħat tal-grupp għandhom isiru fil-bini tal-Kummissjoni.
   3.   Id-DĠ HOME għandu jipprovdi s-servizzi segretarjali. Uffiċjali tal-Kummissjoni minn dipartimenti oħra b’interess fil-proċedimenti jiġu mistiedna biex jattendu l-laqgħat tal-grupp u tas-sottogruppi tiegħu.
   4.   Bi ftehim mad-DĠ Home, il-grupp jista’, b’maġġoranza sempliċi tal-membri tiegħu, jiddeċiedi li jiftaħ il-laqgħat tiegħu għall-pubbliku.
   5.   Il-minuti dwar id-diskussjoni ta’ kull punt fuq l-aġenda u l-opinjonijiet mogħtija mill-grupp għandhom ikunu siewja u sħaħ. Il-minuti għandhom jitħejjew mis-segretarjat taħt ir-responsabilità tal-President.
   6.   Il-grupp għandu jadotta l-opinjonijiet, ir-rakkomandazzjonijiet jew ir-rapporti tiegħu b’kunsens. Meta ssir votazzjoni, ir-riżultat tal-votazzjoni għandu jkun deċiż b’maġġoranza sempliċi tal-membri. Il-membri li jkunu vvutaw kontra għandhom id-dritt li jkollhom dokument li jiġbor fil-qosor ir-raġunijiet għall-pożizzjoni tagħhom mehmuż mal-opinjonijiet, ir-rakkomandazzjonijiet jew ir-rapporti.
   Artikolu 6
   Is-sottogruppi
   1.   Id-DĠ HOME jista’ jistabbilixxi sottogruppi biex jeżaminaw temi speċifiċi abbażi ta’ termini ta’ referenza definiti mill-Kummissjoni. Is-sottogruppi għandhom joperaw f’konformità mar-regoli orizzontali u jirrapportaw lura lill-grupp. Dawn is-sottogruppi għandhom jiġu xolti malli jintlaħaq l-għan tal-mandat tagħhom.
   2.   Il-membri tal-grupp jista’ jinnomina rappreżentanti għas-sottogruppi b’għarfien tekniku ta’ livell għoli.
   Artikolu 7
   L-esperti mistiedna
   Fuq bażi ad hoc, id-DĠ HOME jista’ jistieden lil xi esperti, inkluż mis-settur privat, li għandhom għarfien speċifiku dwar suġġett fl-aġenda biex jieħdu sehem fil-ħidma tal-grupp jew tas-sottogrupp.
   Artikolu 8
   L-osservaturi
   1.   Individwi, organizzazzjonijiet u korpi pubbliċi jistgħu jingħataw status ta’ osservatur, f’konformità mar-regoli orizzontali, bi stedina diretta tal-President.
   2.   L-organizzazzjonijiet u l-entitajiet pubbliċi li jinħatru bħala osservaturi għandhom jaħtru lir-rappreżentanti tagħhom.
   3.   L-osservaturi u r-rappreżentanti tagħhom jistgħu jkunu awtorizzati mill-President biex jieħdu sehem fid-diskussjonijiet tal-grupp u jipprovdu għarfien espert. Madankollu, ma jkollhomx id-dritt tal-vot u m’għandhomx jieħdu sehem fit-tfassil ta’ rakkomandazzjonijiet jew pariri tal-grupp.
   Artikolu 9
   Ir-regoli ta’ proċedura
   Fuq proposta minn u bi qbil ma’ DĠ HOME, il-grupp għandu jadotta r-regoli ta’ proċedura tiegħu b’maġġoranza sempliċi tal-membri tiegħu, abbażi tar-regoli standard ta’ proċedura għall-gruppi ta’ esperti, f’konformità mar-regoli orizzontali (13).
   Artikolu 10
   Is-segretezza professjonali u t-trattament ta’ informazzjoni kklassifikata
   Il-membri tal-grupp u r-rappreżentanti tagħhom, kif ukoll l-esperti u l-osservaturi mistiedna, huma soġġetti għall-obbligi tas-segretezza professjonali li skont it-Trattati u r-regoli ta’ implimentazzjoni tagħhom, japplikaw għall-membri kollha tal-istituzzjonijiet u l-persunal tagħhom, u mar-regoli tal-Kummissjoni dwar is-sigurtà fir-rigward tal-protezzjoni tal-informazzjoni kklassifikata tal-Unjoni, stabbiliti fid-Deċiżjonijiet tal-Kummissjoni (UE, Euratom) 2015/443 (14) u 2015/444 (15). F’każ li dawn l-obbligi ma jiġux rispettati, il-Kummissjoni tista’ tieħu l-miżuri xierqa kollha.
   Artikolu 11
   It-trasparenza
   1.   Il-grupp u s-sottogruppi għandhom jiġu rreġistrati fir-Reġistru tal-gruppi ta’ esperti.
   2.   Rigward il-kompożizzjoni tal-grupp, l-isem tal-membri, kif ukoll tal-osservaturi għandhom jiġu ppubblikati fir-Reġistru tal-gruppi tal-esperti.
   3.   Id-dokumenti rilevanti kollha, inklużi l-aġendi, il-minuti u s-sottomissjonijiet tal-parteċipanti, għandhom ikunu disponibbli fir-Reġistru tal-gruppi ta’ esperti jew inkella permezz ta’ link mir-Reġistru għal sit web apposta, fejn tinsab din l-informazzjoni. L-aċċess għal siti web speċifiċi ma għandux ikun soġġett għar-reġistrazzjoni tal-utent jew xi restrizzjoni oħra. B’mod partikolari, l-aġenda u d-dokumenti ta’ sfond rilevanti oħra għandhom jiġu ppubblikati fi żmien xieraq qabel il-laqgħa, segwiti minn pubblikazzjoni f’waqtha tal-minuti. L-eċċezzjonijiet għall-pubblikazzjoni għandhom jiġu previsti biss meta d-divulgazzjoni ta’ dokument iddgħajjef il-protezzjoni ta’ interess pubbliku jew privat kif iddefinit fl-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (16).
   Artikolu 12
   L-ispejjeż tal-laqgħat
   1.   Dawk li jieħdu sehem fl-attivitajiet tal-grupp u tas-sottogruppi ma għandhomx jitħallsu għas-servizzi li jagħtu.
   2.   L-ispejjeż tal-ivvjaġġar u tas-sussistenza tal-parteċipanti fl-attivitajiet tal-grupp u tas-sottogruppi għandhom jiġu rimborżati mill-Kummissjoni. Ir-rimborż għandu jsir skont id-dispożizzjonijiet fis-seħħ fil-Kummissjoni u fil-limiti tal-approprjazzjonijiet disponibbli allokati lid-dipartimenti tal-Kummissjoni skont il-proċedura annwali għall-allokazzjoni tar-riżorsi.
   Artikolu 13
   L-applikabbiltà
   Din id-Deċiżjoni għandha tapplika sal-31 ta’ Diċembru 2018.

      Magħmul fi Brussell, is-27 ta’ Lulju 2017.

            Għall-Kummissjoni

         Dimitris AVRAMOPOULOS

            Membru tal-Kummissjoni

      (1)  Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, L-Aġenda Ewropea dwar is-Sigurtà, COM(2015) 185 final, Strasburgu, 28.4.2015.

      (2)  Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar l-appoġġ għall-prevenzjoni mir-radikalizzazzjoni li twassal għal estremiżmu vjolenti, COM(2016) 379 final, Brussell, 14.6.2016.

      (3)  9956/14 JAI 332 ENFOPOL 138 COTER 34.

      (4)  Ara b’mod partikolari l-Konklużjonijiet tal-Kunsill tal-Unjoni Ewropea u l-laqgħa tal-Istati Membri tal-Kunsill dwar it-titjib tar-reazzjoni tal-ġustizzja kriminali għar-radikalizzazzjoni li twassal għat-terroriżmu u l-estremiżmu vjolenti tal-20 ta’ Novembru 2015 (14419/15), il-Konklużjonijiet tal-Kunsill dwar l-Iżvilupp tal-litteriżmu fil-media u l-ħsieb kritiku permezz tal-edukazzjoni u t-taħriġ tat-30 ta’ Mejju 2016 (9641/16), il-Konklużjonijiet tal-Kunsill dwar ir-rwol tas-settur taż-żgħażagħ f’approċċ integrat u transsettorjali għall-prevenzjoni u l-ġlieda kontra r-radikalizzazzjoni ta’ żgħażagħ tat-30 ta’ Mejju 2016 (9640/16), il-Konklużjonijiet tal-Kunsill u tar-Rappreżentanti tal-Gvernijiet tal-Istati Membri, imlaqqgħin fil-Kunsill, dwar il-prevenzjoni tar-radikalizzazzjoni li twassal għal estremiżmu vjolenti tal-21 ta’ Novembru 2016 (14276/16), il-konklużjonijiet tal-Kunsill Ewropew tat-22 u t-23 ta’ Ġunju 2017 (EUCO 8/17) u l-Konklużjonijiet tal-Kunsill dwar l-Azzjoni Esterna tal-UE dwar il-Ġlieda kontra t-Terroriżmu tad-19 ta’ Ġunju 2017 (10384/17).

      (5)  Ir-Regolament (UE) 2016/794 tal-Parlament Ewropew u tal-Kunsill tal-11 ta’ Mejju 2016 dwar l-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol) u li jissostitwixxi u jħassar id-Deċiżjonijiet tal-Kunsill 2009/371/ĠAI, 2009/934/ĠAI, 2009/935/ĠAI, 2009/936/ĠAI u 2009/968/ĠAI (ĠU L 135, 24.5.2016, p. 53).

      (6)  Id-Deċiżjoni tal-Kunsill 2002/187/ĠAI tat-28 ta’ Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja (ĠU L 43, 6.3.2002, p. 1).

      (7)  Ir-Regolament tal-Kunsill (KE) Nru 168/2007 tal-15 ta’ Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (ĠU L 53, 22.2.2007, p. 1).

      (8)  Ir-Regolament (UE) 2015/2219 tal-Parlament Ewropew u tal-Kunsill tal-25 ta’ Novembru 2015 dwar l-Aġenzija tal-Unjoni Ewropea għat-Taħriġ fl-Infurzar tal-Liġi (CEPOL) u li jissostitwixxi u jħassar id-Deċiżjoni tal-Kunsill 2005/681/ĠAI (ĠU L 319, 4.12.2015, p. 1).

      (9)  Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill Kumitat tar-Reġjuni Il-Prevenzjoni tar-Radikalizzazzjoni għat-Terroriżmu u l-Estremiżmu Vjolenti: It-tisħiħ tar-reazzjoni tal-UE COM (2013) 941 final, 15.1.2014.

      (10)  Id-Deċiżjoni tal-Kunsill 2010/427/UE tas-26 ta’ Lulju 2010 li tistabbilixxi l-organizzazzjoni u l-funzjonament tas-Servizz Ewropew għall-Azzjoni Esterna (ĠU L 201, 3.8.2010, p. 30).

      (11)  Id-Dikjarazzjoni tal-Kunsill Ewropew dwar il-ġlieda kontra t-terroriżmu tal-25 ta’ Marzu 2004.

      (12)  Id-Deċiżjoni tal-Kummissjoni C(2016) 3301 final tat-30 ta’ Mejju 2016 li tistabbilixxi regoli orizzontali dwar il-ħolqien u l-funzjonament tal-gruppi ta’ esperti tal-Kummissjoni.

      (13)  l-Artikolu 17 tar-Regoli orizzontali.

      (14)  Id-Deċiżjoni tal-Kummissjoni (UE, Euratom) 2015/443 tat-13 ta’ Marzu 2015 dwar is-Sigurtà fil-Kummissjoni (ĠU L 72, 17.3.2015, p. 41).

      (15)  Id-Deċiżjoni tal-Kummissjoni (UE, Euratom) 2015/444 tat-13 ta’ Marzu 2015 dwar ir-regoli tas-sigurtà għall-protezzjoni ta’ informazzjoni klassifikata tal-UE (ĠU L 72, 17.3.2015, p. 53).

      (16)  Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, 31.5.2001, p. 43).


title: 2014/823/UE: Deċiżjoni tal-Parlament Ewropew tat- 23 ta' Ottubru 2014 dwar l-għeluq tal-kontijiet tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2012

text:
               21.11.2014

               MT

               Il-Ġurnal Uffiċjali tal-Unjoni Ewropea

               L 334/93

         DEĊIŻJONI TAL-PARLAMENT EWROPEW
   tat-23 ta' Ottubru 2014
   dwar l-għeluq tal-kontijiet tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2012

      (2014/823/UE)

   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju tal-Korp ta' Regolaturi Ewropej għall-Komunikazzjonijiet Elettroniċi għas-sena finanzjarja 2012, flimkien mat-tweġibiet tal-Uffiċċju (1),

               —

               wara li kkunsidra r-rakkomandazzjoni tal-Kunsill tal-18 ta' Frar 2014 (05849/2014 — C7-0054/2014),

               —

               wara li kkunsidra d-deċiżjoni tiegħu tat-3 ta' April 2014 (2) li tipposponi d-deċiżjoni tiegħu dwar l-għoti ta' kwittanza għas-sena finanzjarja 2012, u r-riżoluzzjoni ta' akkumpanjament,

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikolari l-Artikolu 185 tiegħu,

               —

               wara li kkunsidra r-Riżoluzzjoni (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji għall-baġit ġenerali tal-Unjoni u li tirrevoka r-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1211/2009 tal-Parlament Ewropew u tal-Kunsill tal-25 ta' Novembru 2009 li jistabbilixxi l-Korp ta' Regolaturi Ewropej tal-Komunikazzjonijiet Elettroniċi (BEREC) u l-Uffiċċju (5), u b' mod partikolari tal-Artikolu 13 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6),

               —

               wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta' Settembru 2013 dwar ir-regolament finanzjarju qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b' mod partikolari Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta' Proċedura tiegħu,

               —

               wara li kkunsidra t-tieni rapport tal-Kumitat għall-Kontroll tal-Baġit (A8-0011/2014),

               1.

               Japprova l-għeluq tal-kontijiet tal-Uffiċċju tal-Korp ta' Regolaturi Ewropej għall-Komunikazzjonijiet Elettroniċi għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kumitat ta' Ġestjoni tal-Uffiċċju tal-Korp ta' Regolaturi Ewropej għall-Komunikazzjonijiet Elettroniċi, lill-Kunsill, lill-Kummissjoni u lill-Qorti tal-Awdituri u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 9.

      (2)  ĠU L 266, 5.9.2014, p. 353.

      (3)  ĠU L 248, 16.9.2002, p. 1.

      (4)  ĠU L 298, 26.10.2012, p. 1.

      (5)  ĠU L 337, 18.12.2009, p. 1.

      (6)  ĠU L 357, 31.12.2002, p. 72.

      (7)  ĠU L 328, 7.12.2013, p. 42.


title: Deċiżjoni tal-Kunsill (PESK) 2017/1425 tal-4 ta' Awwissu 2017 dwar azzjoni ta' stabbilizzazzjoni mill-Unjoni Ewropea f'Mopti u Segou

text:
               5.8.2017

               MT

               Il-Ġurnal Uffiċjali tal-Unjoni Ewropea

               L 204/90

         DEĊIŻJONI TAL-KUNSILL (PESK) 2017/1425
   tal-4 ta' Awwissu 2017
   dwar azzjoni ta' stabbilizzazzjoni mill-Unjoni Ewropea f'Mopti u Segou
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28(1) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-21 ta' Marzu 2011, il-Kunsill laqa' l-Istrateġija tal-Unjoni Ewropea għas-Sigurtà u l-Iżvilupp fir-reġjun tas-Saħel (“l-Istrateġija tal-UE għas-Saħel”), waqt li ssottolinja li l-Unjoni għandha interess, minn żmien twil, li tnaqqas l-insigurtà u ttejjeb l-iżvilupp fir-reġjun tas-Saħel.

               (2)

               Fid-9 ta' Frar 2015, il-Kunsill tenna l-impenn tiegħu li jappoġġa lill-Mali fit-triq lejn l-iżvilupp, il-paċi, ir-rikonċiljazzjoni u l-istabbiltà. Huwa integrali għal dan li jsir progress mill-Gvern tal-Mali f'termini ta' governanza, demokrazija, l-istat tad-dritt, ir-riforma tas-setturi tal-ġustizzja u tas-sigurtà u l-ġlieda kontra l-impunità.

               (3)

               Fi Frar 2017, il-Gvern tal-Mali adotta l-“Plan de Sécurisation Intégrée des Régions du Centre” (“PSIRC”) sabiex jikkumbatti n-nuqqas ta' sigurtà li qed jikber u jistabbilixxi mill-ġdid il-preżenza tal-amministrazzjoni ċivili fir-reġjun ċentrali (Mopti u Segou) tal-Mali.

               (4)

               Fis-26 ta' Ġunju 2017, il-Kumitat Politiku u ta' Sigurtà (KPS) qabel dwar in-Nota ta' Kunċett għal azzjoni ta' stabbilizzazzjoni f'Mopti u Segou implimentata minn tim ta' stabbilizzazzjoni tal-UE, taħt il-patroċinju tad-Delegazzjoni tal-Unjoni fil-Mali.

               (5)

               Fl-10 ta' Lulju 2017, il-Mali bagħat ittra lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ), li tistieden lill-Unjoni tappoġġa l-istabbiliment mill-ġdid tal-amministrazzjoni ċivili fir-reġjun ċentrali tal-Mali permezz tal-istazzjonament ta' tim ta' stabbilizzazzjoni,

         ADOTTA DIN ID-DEĊIŻJONI:
   Artikolu 1
   Azzjoni ta' stabbilizzazzjoni mill-UE
   1.   L-Unjoni għandha twettaq azzjoni ta' stabbilizzazzjoni f'Mopti u Segou. L-azzjoni għandha tiġi implimentata minn tim ta' stabbilizzazzjoni tal-UE, taħt il-patroċinju tad-Delegazzjoni tal-Unjoni fil-Mali, għal fażi operattiva ta' 12-il xahar.
   2.   It-tim ta' stabbilizzazzjoni tal-UE għandu jopera skont l-objettivi mogħtija fl-Artikolu 2 u għandu jwettaq il-kompiti mogħtija fl-Artikolu 3.
   3.   Ir-RGħ għandu jkun responsabbli għall-implimentazzjoni ta' din id-Deċiżjoni.
   Artikolu 2
   Objettivi
   It-tim ta' stabbilizzazzjoni tal-UE għandu jappoġġa l-pjanijiet u l-politika nazzjonali Maljani permezz ta' pariri lill-awtoritajiet Maljani dwar l-istabbiliment mill-ġdid u l-espansjoni tal-amministrazzjoni ċivili fir-reġjun ċentrali tal-Mali, f'konformità mal-istandards internazzjonali, bl-objettiv primarju tal-konsolidazzjoni u l-appoġġ għad-demokrazija, l-istat tad-dritt, id-drittijiet tal-bniedem u l-ugwaljanza bejn is-sessi billi tissaħħaħ il-governanza ġenerali f'dan ir-reġjun.
   Artikolu 3
   Kompiti
   Sabiex jinkisbu l-objettivi tal-azzjoni ta' stabbilizzazzjoni mill-UE, it-tim ta' stabbilizzazzjoni tal-UE għandu:

               (a)

               jagħti pariri lill-awtoritajiet Maljani f'Mopti u Segou dwar il-pjanijiet u l-politika nazzjonali Maljani inkluż fuq kwistjonijiet relatati mal-governanza, u jappoġġa l-ippjanar mill-awtoritajiet Maljani ta' attivitajiet maħsuba għar-ritorn tal-amministrazzjoni ċivili fir-reġjun, f'koordinazzjoni mill-qrib mal-atturi kollha tal-Unjoni u l-programmi rilevanti tal-Unjoni fil-Mali;

               (b)

               jagħti pariri lill-awtoritajiet tal-Mali f'Mopti u Segou dwar l-implimentazzjoni tal-attivitajiet ippjanati msemmija fil-punt (a), inkluż billi jappoġġa djalogu msaħħaħ bejn l-awtoritajiet Maljani u l-popolazzjonijiet lokali, b'enfasi speċjali fuq l-implimentazzjoni tar-Riżoluzzjoni 1325 (2000) tal-Kunsill tas-Sigurtà tan-Nazzjonijiet Uniti;

               (c)

               jiffaċilita l-koordinazzjoni interministerjali fuq kwistjonijiet relatati mal-governanza li jikkonċernaw lil Mopti u Segou, kif ukoll il-koordinazzjoni bejn il-ministeri rilevanti Maljani u l-provinċji ta' Mopti u Segou.

         Artikolu 4
   L-istruttura tat-tim ta' stabbilizzazzjoni tal-UE
   1.   It-tim ta' stabbilizzazzjoni tal-UE għandu jikkomplementa l-azzjoni tad-Delegazzjoni tal-Unjoni fil-Mali u l-missjonijiet tal-PSDK stazzjonati fil-Mali. It-tim għandu jopera f'Bamako, Mopti u Segou.
   2.   Il-Kap tad-Delegazzjoni tal-Unjoni fil-Mali għandu jkun il-kap tat-tim ta' stabbilizzazzjoni tal-UE.
   3.   Il-kap tat-tim ta' stabilizzazzjoni tal-UE għandu jkun assistit minn viċi kap tat-tim għall-implimentazzjoni ta' kuljum tal-azzjoni ta' stabbilizzazzjoni tal-UE.
   4.   Is-SEAE għandu jidentifika punt ta' kuntatt għat-tim ta' stabbilizzazzjoni tal-UE fil-kwartieri ġenerali.
   5.   Id-Delegazzjoni tal-Unjoni fil-Mali għandha tipprovdi appoġġ loġistiku lit-tim ta' stabbilizzazzjoni tal-UE fir-reġjun.
   Artikolu 5
   Il-kap tat-tim ta' stabbilizzazzjoni tal-UE
   1.   Il-kap tat-tim ta' stabbilizzazzjoni tal-UE għandu jiżgura l-implimentazzjoni korretta u effettiva tal-kompiti tat-tim, inkluż permezz tal-ħruġ ta' struzzjonijiet lill-viċi kap tat-tim.
   2.   Il-kap tat-tim ta' stabbilizzazzjoni tal-UE għandu jkollu responsabbiltà ġenerali sabiex jiżgura li d-dmir ta' diliġenza tal-Unjoni jitwettaq korrettament.
   3.   Il-kap tat-tim ta' stabbilizzazzjoni tal-UE għandu jkun responsabbli għall-kontroll dixxiplinari fuq it-tim. Għall-persunal issekondat, l-azzjoni dixxiplinari għandha tiġi eżerċitata mill-awtorità nazzjonali li tissekonda f'konformità mar-regoli nazzjonali tagħha jew mill-istituzzjoni tal-Unjoni kkonċernata li tissekonda jew mis-SEAE.
   4.   Il-kap tat-tim ta' stabbilizzazzjoni tal-UE għandu jkollu r-responsabbiltà li jiżgura li l-integrazzjoni tal-ugwaljanza bejn is-sessi tkun parti integrali mill-azzjoni ta' stabbilizzazzjoni tal-UE u li din il-ħidma tiġi kkoordinata mal-uffiċċju tal-konsulent prinċipali tas-SEAE dwar l-ugwaljanza bejn is-sessi.
   5.   Il-kap tat-tim ta' stabbilizzazzjoni tal-UE għandu jiffaċilita l-koordinazzjoni tal-attivitajiet tat-tim ma' dawk imwettqa mill-Istati Membri u l-Missjonijiet tal-PSDK tal-Unjoni stazzjonati fil-Mali.
   Artikolu 6
   Persunal
   1.   It-tim ta' stabbilizzazzjoni tal-UE, inkluż il-viċi kap tat-tim, għandu jkun magħmul prinċipalment minn persunal issekondat mill-Istati Membri, mill-istituzzjonijiet tal-Unjoni jew mis-SEAE. Il-persunal jista' jiġi rreklutat ukoll mill-kap tat-tim, kif meħtieġ, fuq bażi ta' kuntratt, b'mod partikolari jekk il-funzjonijiet meħtieġa ma jkunux ipprovduti mill-persunal issekondat mill-awtorità li tissekonda.
   2.   Kull awtorità li tissekonda għandha terfa' l-ispejjeż ta' kwalunkwe membru tal-persunal issekondat minnha lit-tim ta' stabbilizzazzjoni tal-UE, inklużi l-ispejjeż tal-ivvjaġġar lejn u mill-post fejn jiġi stazzjonat, is-salarji, il-kopertura medika u l-allowances, minbarra allowances per diem applikabbli, kif ukoll allowances għat-tbatija u għar-riskju.
   3.   Kull awtorità li tkun issekondat membru tal-persunal għandha tkun responsabbli biex twieġeb għal kwalunkwe pretensjoni marbuta mal-issekondar, mill-membru tal-persunal jew dwaru, u għandha tkun responsabbli biex tieħu kwalunkwe azzjoni kontra l-persuna ssekondata.
   4.   Il-persunal kollu għandu jaqdi dmirijietu u jaġixxi fl-interess tal-azzjoni ta' stabbilizzazzjoni mill-UE. Il-persunal kollu għandu jirrispetta l-prinċipji tas-sigurtà u l-istandards minimi stabbiliti bid-Deċiżjoni tar-RGħ 2013/C 190/01 (1).
   Artikolu 7
   Privileġġi u immunitajiet
   Ir-RGħ għandu jiżgura li l-persunal tat-tim ta' stabbilizzazzjoni tal-UE jibbenefika mill-istess privileġġi u immunitajiet bħal dawk tal-persunal tad-Delegazzjoni tal-Unjoni fil-Mali.
   Artikolu 8
   Direzzjoni politika u monitoraġġ mill-KPS
   Il-KPS għandu jipprovdi direzzjoni politika lill-azzjoni ta' stabbilizzazzjoni mill-UE u għandu jissorvelja l-implimentazzjoni tagħha, mingħajr preġudizzju għar-responsabbiltajiet tar-RGħ.
   Artikolu 9
   Rappurtar
   1.   Il-kap tat-tim ta' stabbilizzazzjoni tal-UE għandu jipprovdi rapporti bil-miktub lir-RGħ, lill-KPS u lil korpi preparatorji oħrajn tal-Kunsill kull erba' xhur wara l-bidu tal-fażi operattiva. Għandu wkoll jirrapporta lill-KPS u lil korpi preparatorji oħrajn tal-Kunsill fuq talba. Jekk ikun meħtieġ, is-servizzi tas-SEAE għandhom jipprovdu rapporti lill-KPS u lil korpi preparatorji oħrajn tal-Kunsill.
   2.   Il-kap tat-tim ta' stabbilizzazzjoni tal-UE għandu jippreżenta lill-Kunsill, lir-RGħ u lill-Kummissjoni rapport komprensiv dwar l-implimentazzjoni tal-mandat sa tmiem il-mandat tiegħu.
   Artikolu 10
   Arranġamenti finanzjarji
   1.   L-ammont ta' referenza finanzjarja maħsub biex ikopri n-nefqa relatata mal-mandat tat-tim ta' stabbilizzazzjoni tal-UE għandu jkun ta' EUR 3 250 000.
   2.   In-nefqa kollha għandha tkun amministrata f'konformità mar-regoli u l-proċeduri applikabbli għall-baġit ġenerali tal-Unjoni. Il-parteċipazzjoni ta' persuni fiżiċi u ġuridiċi fl-għoti ta' kuntratti ta' akkwist mill-kap tat-tim ta' stabbilizzazzjoni tal-UE għandha tkun miftuħa mingħajr limitazzjonijiet. Minbarra dan, ma għandha tapplika ebda regola għall-oriġini tal-prodotti mixtrija għat-tim ta' stabbilizzazzjoni.
   3.   Il-kap tat-tim ta' stabbilizzazzjoni tal-UE għandu jkun responsabbli għall-implimentazzjoni tal-baġit. L-amministrazzjoni tan-nefqa għandha tkun soġġetta għal kuntratt bejn il-kap tat-tim ta' stabbilizzazzjoni tal-UE u l-Kummissjoni.
   Artikolu 11
   Sigurtà
   1.   Id-Delegazzjoni tal-Unjoni fil-Mali għandha tkun responsabbli għas-sigurtà tal-membri tat-tim u biex tiżgura l-konformità mar-rekwiżiti minimi tas-sigurtà li huma applikabbli għall-persunal tad-Delegazzjoni.
   2.   Il-kap tat-tim ta' stabbilizzazzjoni tal-UE għandu jikkonforma mal-gwida pprovduta mill-Uffiċjal tas-Sigurtà Reġjonali fil-Mali għall-ippjanar tal-miżuri tas-sigurtà kif ukoll l-implimentazzjoni korretta u effettiva tagħhom mit-tim.
   3.   Il-persunal tat-tim ta' stabbilizzazzjoni tal-UE għandu jingħata taħriġ obbligatorju dwar is-sigurtà qabel ma jibda dmirijietu. Għandu jingħata wkoll taħriġ ta' aġġornament regolari fuq il-post tal-operazzjonijiet organizzat mill-Uffiċjal tas-Sigurtà Reġjonali fil-Mali.
   Artikolu 12
   Rilaxx ta' informazzjoni
   1.   It-tim ta' stabbilizzazzjoni tal-UE għandu jikkonforma mal-prinċipji tas-sigurtà u l-istandards minimi stabbiliti bid-Deċiżjoni 2013/C 190/01.
   2.   Ir-RGħ huwa awtorizzat jirrilaxxa lill-Missjoni Multidimensjonali Integrata tan-NU għall-Istabbilizzazzjoni fil-Mali (“MINUSMA”) kif adatt u f'konformità mal-ħtiġijiet operazzjonali tal-azzjoni ta' stabbilizzazzjoni mill-UE, informazzjoni u dokumenti klassifikati tal-UE sal-livell “RESTREINT UE/EU RESTRICTED” li jiġu ġġenerati għall-finijiet tal-azzjoni, f'konformità mar-regoli tas-sigurtà għall-protezzjoni tal-informazzjoni klassifikata tal-UE fid-Deċiżjoni 2013/C 190/01. Jistgħu jitfasslu arranġamenti lokali għal dan il-għan.
   3.   Ir-RGħ jista' jiddelega l-awtorizzazzjonijiet għar-rilaxx ta' informazzjoni kif ukoll il-kapaċità għall-konklużjoni tal-arranġamenti msemmija f'dan l-Artikolu lill-kap tat-tim ta' stabbilizzazzjoni tal-UE.
   Artikolu 13
   Koordinazzjoni
   1.   Ir-RGħ għandu jiżgura l-konsistenza tal-implimentazzjoni ta' din id-Deċiżjoni mal-azzjoni esterna tal-Unjoni inġenerali, inklużi l-programmi ta' żvilupp tal-Unjoni, ir-Rappreżentant Speċjali tal-Unjoni Ewropea għas-Saħel (RSUE għas-Saħel), kif ukoll il-Missjoni tal-PSDK tal-Unjoni Ewropea fil-Mali (“EUCAP Sahel Mali”) u l-Missjoni tal-UE ta' Taħriġ fil-Mali (“EUTM Mali”).
   2.   It-tim ta' stabbilizzazzjoni tal-UE għandu jipprovdi aġġornamenti regolari lill-missjonijiet tal-Istati Membri fil-Mali.
   3.   It-tim ta' stabbilizzazzjoni tal-UE għandu jikkoopera mal-atturi internazzjonali rilevanti kollha, kif meħtieġ, inkluża l-MINUSMA.
   Artikolu 14
   Reviżjoni
   Is-SEAE għandha twettaq reviżjoni ta' wara l-azzjoni, abbażi wkoll tar-rapport komprensiv dwar l-implimentazzjoni tal-mandat imsemmi fl-Artikolu 9(2), li għandu jiġi ppreżentat lill-KPS.
   Artikolu 15
   Dħul fis-seħħ u perijodu ta' applikazzjoni
   Din id-Deċiżjoni għandha tidħol fis-seħħ fid-data tal-adozzjoni tagħha u għandha tiskadi fil-31 ta' Ottubru 2018.

      Magħmul fi Brussell, l-4 ta' Awwissu 2017.

            Għall-Kunsill

            Il-President

         M. MAASIKAS

      (1)  Deċiżjoni tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà tad-19 ta' April 2013 dwar ir-regoli ta' sigurtà għas-Servizz Ewropew għall-Azzjoni Esterna (ĠU C 190, 29.6.2013, p. 1).


title: Id-Deċiżjoni tal-Kunsill Nru 2003/222/PESK tal-21 ta' Marzu 2003 war il-konklużjoni tal-Ftehim bejn l-Unjoni Ewropea u l-Dik li Qabel Kienet ir-Repubblika Jugoslava tal-Maċedonja dwar l-istatus tal-forzi mmexxija mill-Unjoni Ewropea (EUF) f'Dik li Qabel Kienet ir-Repubblika Jugoslava tal-Maċedonja

text:
Avviż Legali Importanti

|

32003D0222

Official Journal L 082 , 29/03/2003 P. 0045 - 0045

		Id-Deċiżjoni tal-Kunsill Nru 2003/222/PESKtal-21 ta' Marzu 2003war il-konklużjoni tal-Ftehim bejn l-Unjoni Ewropea u l-Dik li Qabel Kienet ir-Repubblika Jugoslava tal-Maċedonja dwar l-istatus tal-forzi mmexxija mill-Unjoni Ewropea (EUF) f'Dik li Qabel Kienet ir-Repubblika Jugoslava tal-MaċedonjaIL-KUNSILL TA' L-UNJONI EWROPEA,Wara li kkonsidra it-Trattat on l-Unjoni Ewropea, u b'mod partikolari l-Artikolu 24 tiegħu,Wara li kkonsidra ir- rakkomondazzjoni tal-Presidenza,Billi:(1) Fis 27 ta' Jannar 2003, il-Kunsill adotta Azzjoni Konġunta 2003/92/PESK tal-operazzjoni militari tal-Unjoni Ewropea f'Dik li Qabel Kienet ir-Repubblika Jugoslava tal-Maċedonja (FYROM) [1].(2) L-Artikolu 12 ta' dik l- Azzjoni Konġunta tal-forzi mmexxija mill-UE fil- FYROM ikunu s-suġġett ta' ftehim bejn il-Gvern ta' Dik li Qabel Kienet ir-Repubblika Jugoslava tal-Maċedonja li ghandu jiġ konkluż a Bażi tal-Artikolu 24 tat-Trattat on l-Unjoni Ewropea.(3) Wara id-Deċiżjoni tal-Kunsill tas- 27 ta' Frar 2003 li awtorizzat il-Presidenża li tiftaħ in-negozjati, Il-Presidenza innegozjat ftehim mal-FYROM dwar l-istatus tal-forzi mmexxija mill-FYROM.(4) Il-Ftehim għandu jiġi approvat,ADOTTAT DAN IR-REGOLAMENT:Artikolu 1Il-Ftehim bejn l-Unjoni Ewropea u Dik Li Qabel Kienet ir-Repubblika Yugoslava tal-Maċedonja (FYROM) dwar l-istatus tal-forzi mmexxija mill-Unjoni Ewropea fil-FYROM hawnhekk hi approvata ghan-nom tal-Unjoni Ewropea.It-test tal-Ftehim huwa mehmuz ma' din id-deċiżjoni.Artikolu 2Il-President tal-Kunsill hu hawnhekk awtorizzt li jinnomina persuna bis-setgħa li tiffirma l-Ftehim sabiex torbot lill-Unjoni Ewropea.Artikolu 3Id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.Artikolu 4Id-Deċiżjoni għandha jkollha effett meta tiġi adottata.Magħmula fi Brussel, fil-21 ta' Marzu 2003.Għall-Kunsillll-PresidentG. Papandreou[1] ĠU L 34, tal-11.2.2003, p. 26.--------------------------------------------------


title: Id-Deċiżjoni tal-Kummissjoni tas-26 Mejju 1987 li tistabbilixxi kumitat konsultattiv dwar il-liberalizzazzjoni ta' l-akkwist pubbliku

text:
Avviż Legali Importanti

|

31987D0305

Official Journal L 152 , 12/06/1987 P. 0032 - 0033 Finnish special edition: Chapter 6 Volume 2 P. 0155  Swedish special edition: Chapter 6 Volume 2 P. 0155

		Id-Deċiżjoni tal-Kummissjonitas-26 Mejju 1987li tistabbilixxi kumitat konsultattiv dwar il-liberalizzazzjoni ta' l-akkwist pubbliku(87/305/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat t-Trattat li jistabbilixxi l-Komunità Ekonomika Ewropea,Billi ftuħ reali u effettiv ta' l-akkwist pubbliku matul il-Komunità kollha jikkostitwixxi priorità oġġettiva għall-Komunità fir-rigward tat-twettieq tas-suq intern sa l-1992;Billi l-kisba ta' dan l-oġġettiv timplika li huwa meħtieġ li l-Kummissjoni tivvaluta aħjar ir-realtajiet ekonomiċi, tekniċi, legali u soċjali ta' l-akkwist pubbliku u li l-partijiet interessati jkunu jafu aħjar il-problemi nvoluti fl-applikazzjoni tar-regoli tal-Komunità f'dan il-qasam;Billi kuntatt mill-qrib u kontinwu ma' l-interessi ekonomiċi li joperaw fil-qasam ta' l-akkwist pubbliku għall-akkwist tal-provvisti, ix-xogħlijiet u s-servizzji jista' jikkontribwixxi għall-ksib ta' dan;Billi l-aktar mod xieraq biex jiġu organizzati dawn il-kuntatti huwa li jkun stabbilit, taħt l-awspiċi tal-Kummissjoni, kumitat konsultattiv li fih dawn l-interessi jkunu rrappreżentati; billi aktar minn hekk huwa xieraq li jsir provvediment għall-preżenza f'dan il-kumitat ta' persuni partikolarment kwalifikati sewwa u li huma kapaċi li japplikaw fil-livell tal-Komunità t-tagħrif ġenerali tagħhom dwar l-akkwist pubbliku,IDDEĊIDIET KIF ĠEJ:Artikolu 1Kumitat konsultattiv dwar il-liberalizzazzjoni ta' l-akkwist pubbliku fil-Komunità (minn hawn 'il quddiem imsejjah "il-kumitat") huwa b'dan jiġi stabbilit taħt l-awspiċi tal-Kummissjoni.Artikolu 2Ix-xogħol tal-kumitat għandu jkun li jassisti lill-Kummissjoni, jew fuq talba tal-Kummissjoni jew fuq l-inizjattiva tiegħu stess, fil-valutazzjoni ta' l-aspetti ekonomiċi, tekniċi, legali u soċjali ta' l-akkwist pubbliku. Ix-xogħol tal-kumitat għandu jkun ukoll li jgħin lis-setturi kkonċernati biex japprezzaw aħjar il-problemi nvoluti fl-applikazzjoni tar-regoli tal-Komunità f'dan il-qasam.Artikolu 3Il-Kumitat għandu jkun magħmul minn mhux aktar minn 24 membru.Artikolu 4Il-kumitat għandu jkun kompost minn esperti indipendenti li l-esperjenza tagħhom fil-kummerċ u l-industrija u l-kompetenza tagħhom fir-rigward ta' l-akkwist pubbliku fil-livell ta' Komunita huma ferm rikonoxxuti. Il-membri tal-kumitat għandhom jiġu maħtura mill-Kummissjoni, wara li tikkonsulta s-setturi tal-kummerċ u l-industrija involuti.Artikolu 5Il-mandat tal-membri tal-kumitat għandu jkun ta' sentejn. Dan għandu jkun jista' jiġġedded. Wara li jagħlaq il-perjodu ta' sentejn, il-membri tal-kumitat għandhom jibqgħu fil-kariga sakemm jiġu mibdula jew il-mandat tagħhom jiġi mġedded.Il-mandat ta' membru għandu jispiċċa qabel l-għeluq tal-perjodu ta' sentejn, mar-riżenja jew mal-mewt tiegħu. Il-Kummissjoni tirriserva d-dritt li ttemm il-mandat ta' membru fi kwalunkwe żmien.Il-membru għandu jiġi mibdul għall-bqija tal-mandat tiegħu skond il-proċedura li jipprovdi għaliha l-Artikolu 4.Id-dmirijiet imwettqa għandhom ikunu bla ħlas.Artikolu 6Il-lista ta' membri għandha tkun ippubblikata mill-Kummissjoni fil-Ġurnal Uffiċjali tal-Komunitajiet Ewropej għal skopijiet ta' l-informazzjoni.Artikolu 7Il-kumitat għandu jkun ippresedut minn rappreżentant tal-Kummissjoni.Artikolu 8Il-kumitat jista' jistieden persuni oħrajn li jkunu partikolarment kwalifikati dwar xi punt fuq l-aġenda sabiex jipparteċipaw fix-xogħol tiegħu bħala esperti.L-esperti għandhom jieħdu sehem fid-diskussjoni biss fir-rigward tal-kwistjoni li dwarha jkunu ġew mistiedna biex jattendu.Artikolu 9Il-kumitat jista' jistabbilixxi gruppi ta' ħidma.Artikolu 101. Il-Kumitat għandu jiltaqa' fil-fond tal-Kummissjoni meta msejjaħ mill-Kummissjoni.2. Rappreżentanti tal-Kummissjoni tad-dipartimenti involuti għandhom jieħdu sehem fil-laqgħat tal-kumitat u fil-gruppi ta' ħidma.3. Is-segretarjat tal-kumitat u tal-gruppi ta' ħidma għandu jkun ipprovdut mid-dipartimenti tal-Kummissjoni.Artikolu 11Mingħajr preġudizzju għad-dispożizzjonijiet ta' l-Artikolu 214 tat-Trattat, il-membri tal-kumitat u, meta xieraq, l-esperti mistiedna permezz tal-proċedura li jipprodi għaliha l-Artikolu 8 huma meħtieġa li ma jiżvelawx informazzjoni li jkunu kisbu permezz tax-xogħol tal-kumitat jew tal-gruppi ta' ħidma, kull meta l-Kummissjoni tinformahom li l-parir mitlub jew il-kwistjoni f'dak il-każ tkun tirrigwarda materja ta' natura konfidenzjali.F'dawn il-każi, il-membri tal-kumitat u r-rappreżentanti tad-dipartimenti tal-Kummissjoni biss għandhom jattendu għal-laqgħat.Artikolu 12Din id-Deċiżjoni għandha tidħol fis-seħħ fis-26 ta' Mejju 1987.Għall-KummissjoniCockfieldViċi-President--------------------------------------------------


title: 2008/182/Euratom: Deċiżjoni tal-Kunsill tal- 25 ta’ Frar 2008 li temenda d-Deċiżjoni tal-Kunsill tas- 16 ta’ Diċembru 1980 li tistabbilixxi l-kumitat konsultattiv għall-programm tal-fużjoni

text:
               4.3.2008

               MT

               Il-Ġurnal Uffiċjali ta’ l-Unjoni Ewropea

               L 59/15

         DEĊIŻJONI TAL-KUNSILL
   tal-25 ta’ Frar 2008
   li temenda d-Deċiżjoni tal-Kunsill tas-16 ta’ Diċembru 1980 li tistabbilixxi l-kumitat konsultattiv għall-programm tal-fużjoni
   (2008/182/Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea ta’ l-Enerġija Atomika, u b’mod partikolari r-raba’ paragrafu ta’ l-Artikolu 7 tiegħu,
   Wara li kkunsidra d-Deċiżjoni tal-Kunsill 2006/970/Euratom tat-18 ta’ Diċembru 2006 dwar is-Seba’ Programm Kwadru tal-Komunità Ewropea ta’ l-Enerġija Atomika (Euratom) għar-riċerka nukleari u attivitajiet ta’ taħriġ (1), li jikkontribwixxi wkoll għall-ħolqien ta’ soċjetà msejsa fuq l-għarfien, abbażi taż-Żona Ewropea ta’ Riċerka,
   Wara li kkunsidra d-Deċiżjoni tal-Kunsill 2006/976/Euratom tad-19 ta’ Diċembru 2006 dwar il-Programm Speċifiku li jimplimenta s-Seba’ Programm Kwadru tal-Komunità Ewropea għall-Enerġija Atomika (Euratom) għal riċerka nukleari u attivitajiet ta’ taħriġ (2007-2011) (2), u b’mod partikolari l-Artikolu 7.2 tiegħu li jipprovdi li għall-finijiet ta’ l-implimentazzjoni tal-programm speċifiku, il-Kummissjoni għandha tkun assistita minn kumitat konsultattiv, kif ukoll li għall-aspetti relatati mal-fużjoni, il-kompożizzjoni ta’ dan il-kumitat u r-regoli dettaljati tat-tħaddim u l-proċeduri applikabbli għalih għandhom ikunu kif stabbilit fid-Deċiżjoni tal-Kunsill tas-16 ta’ Diċembru 1980 li tistabbilixxi l-Kumitat konsultattiv għall-programm tal-fużjoni (CCE-FU) (3),
   Wara li kkunsidra l-Att ta’ Adeżjoni 2005 u b’mod partikolari l-Artikolu 50 tiegħu,
   Wara li kkunsidra d-Deċiżjoni tal-Kunsill tas-16 ta’ Diċembru 1980 u b’mod partikolari l-paragrafu 14 tiegħu li jistipula sistema tal-voti fis-CCE-FU,
   Billi:

               (1)

               Is-CCE-FU għandu jagħti l-opinjonijiet tiegħu permezz ta’ sistema piżata ta’ voti f’dak li jirrigwarda l-§5.g) tad-Deċiżjoni tal-Kunsill tas-16 ta’ Diċembru 1980, biex “jiddefinixxi azzjonijiet prijoritarji bil-ħsieb li jiġi allokat appoġġ preferenzjali”.

               (2)

               Fil-21 ta’ Marzu 2007, is-CCE-FU unanimament irrakkomanda li jaġġorna s-sistema piżata tal-voti li għandha tkun applikata fi ħdan il-kumitat imsemmi fil-paragrafu 14 tad-Deċiżjoni tal-Kunsill tas-16 ta’ Diċembru 1980, meta jittratta aspetti relatati mal-fużjoni, sabiex jiġu inklużi d-drittijiet tal-vot ta’ l-Istati Membri l-ġodda wara l-adeżjoni tagħhom.

               (3)

               Fid-dawl ta’ dak li ntqal hawn fuq, issa huwa f’loku li d-Deċiżjoni tal-Kunsill tas-16 ta’ Diċembru 1980, tiġi emandata kif ġej,

         IDDEĊIEDA KIF ĠEJ:
   Artikolu Uniku
   Fil-paragrafu 14 tad-Deċiżjoni tal-Kunsill tas-16 ta’ Diċembru 1980, l-aħħar żewġ sentenzi għandhom jinbidlu bit-test i ġej:

      “Opinjonijiet relatati mal-punt (g) tal-paragrafu 5 għandhom jiġu adottati permezz tas-sistema piżata tal-voti li ġejja:

                  Il-Belġju

                  2

                  Il-Bulgarija

                  2

                  Ir-Repubblika Ċeka

                  2

                  Id-Danimarka

                  2

                  Il-Ġermanja

                  5

                  L-Estonja

                  1

                  Il-Greċja

                  2

                  Spanja

                  3

                  Franza

                  5

                  L-Irlanda

                  2

                  L-Italja

                  5

                  Ċipru

                  1

                  Il-Latvja

                  1

                  Il-Litwanja

                  2

                  Il-Lussemburgu

                  1

                  L-Ungerija

                  2

                  Malta

                  1

                  L-Olanda

                  2

                  L-Awstrija

                  2

                  Il-Polonja

                  3

                  Il-Portugall

                  2

                  Ir-Rumanija

                  2

                  Is-Slovenja

                  1

                  Is-Slovakkja

                  2

                  Il-Finlandja

                  2

                  L-Iżvezja

                  2

                  Ir-Renju Unit

                  5

                  L-Iżvizzera

                  2

                  Total

                  64

            Għall-adozzjoni ta’ opinjoni, il-maġġoranza rikjesta għandha tkun 33 vot favur minn talanqas ħmistax-il delegazzjoni.”

      Magħmul fi Brussell, 25 ta’ Frar 2008.

            Għall-Kunsill

            Il-President

         A. VIZJAK

      (1)  ĠU L 400, 30.12.2006, p. 60. Ikkoreġut bil-ĠU L 54, 22.2.2007, p. 21.

      (2)  ĠU L 400, 30.12.2006, p. 404. Ikkoreġut bil-ĠU L 54, 22.2.2007, p. 139.

      (3)  Mhux ippubblikat, imma emendat l-aħħar bid-Deċiżjoni tal-Kunsill 2005/336/Euratom (ĠU L 108, 29.4.2005, p. 64).


Avviż Legali Importanti

|

32005D0076

Deċiżjoni tal-Kunsill tat- 22 ta' Novembru 2004 dwar l-iffirmar, f'isem il-Komunitá Ewropea, u l-applikazzjoni provviżorja tal-Ftehim taħt forma ta' Skambju ta' Ittri dwar il-proroga tal-Protokoll li jiffissa l-opportunitajiet ta' sajd u l-kontribut finanzjarju previsti fil-Ftehim bejn il-Komunitá Ekonomika Ewropea u r-Repubblika Federali Islamika tal-Komoros dwar is-sajd fl-ibħra tal-Komoros għall-perjodu mit- 28 ta' Frar 2004 sal- 31 ta' Diċembru 2004

Official Journal L 029 , 02/02/2005 P. 0020 - 0021 Official Journal L 159 , 13/06/2006 P. 0079 - 0080

		Deċiżjoni tal-Kunsilltat- 22 ta' Novembru 2004dwar l-iffirmar, f'isem il-Komunitá Ewropea, u l-applikazzjoni provviżorja tal-Ftehim taħt forma ta' Skambju ta' Ittri dwar il-proroga tal-Protokoll li jiffissa l-opportunitajiet ta' sajd u l-kontribut finanzjarju previsti fil-Ftehim bejn il-Komunitá Ekonomika Ewropea u r-Repubblika Federali Islamika tal-Komoros dwar is-sajd fl-ibħra tal-Komoros għall-perjodu mit- 28 ta' Frar 2004 sal- 31 ta' Diċembru 2004(2005/76/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi il-Komunitá Ewropea, u b'mod partikolari l-Artiklu 37 flimkien ma' l-Artiklu 300(2) tiegħu,Wara li kkunsidra l-proposta mill-Kummissjoni,Billi:(1) Skond il-Ftehim bejn il-Komunità Ekonomika Ewropea u r-Repubblika Federali Islamika tal-Komoros dwar is-sajd fl-ibħra tal-Komoros [1], il-Partijiet Kontraenti għandhom jidħlu f'negozjati bejniethom, qabel jiskadi l-perjodu ta' validità tal-Protokoll għall-Ftehim, sabiex jiddeterminaw bi qbil bejniethom il-kontenut tal-Protokoll għall-perjodu li jmiss u, fejn ikun applikabbli, l-emendi jew iż-żidiet li għandhom isiru fl-Anness miegħu.(2) Iż-żewġ Partijiet Kontraenti iddeċidew li, sakemm isiru n-negozjati dwar l-emendi lill-Protokoll, il-perjodu ta' validità tal-Protokoll attwali approvat bir-Regolament (KE) Nru. 1439/2001 [2] għandu jiġi estiż b'sena bi ftehim taħt forma ta' skambju ta' ittri.(3) L-iskambju ta' ittri jipprovdi lis-sajjieda Komunitarji b'opportunitajiet ta' sajd mit- 28 ta' Frar sal- 31 ta' Diċembru 2004 f'ibħra taħt is-sovranitá jew ġurisdizzjoni tal-Komoros.(4) Saiex tiġi evitita kwalunkwe interruzzjoni fl-attivitajiet ta' sajd tal-vapuri Komunitarji huwa essenzjali li l-proroga tidħol fis-seħħ fl-iqsar żmien possibbli. Hemm lok għalhekk li jiġi ffirmat il-ftehim taħt forma ta' skambju ta' ittri, b'riżerva għall-konklużjoni definittiva tiegħu mill-Kunsill.(5) Il-metodu ta' l-allokazzjoni ta' l-opportunitajiet ta' sajd bejn l-Istati Membri abbażi tal-Protokoll estiż għandu jiġi kkonfermat.IDDEĊIEDA KIF ĠEJ:Artiklu 1L-iffirmar tal-Ftehim taħt forma ta' Skambju ta' Ittri dwar l-estensjoni tal-Protokoll li jiffissa l-opportunitajiet ta' sajd u l-kontribuzzjoni finanzjarja previsti fil-Ftehim bejn il-Komunità Ekonomika Ewropea u r-Repubblika Federali Islamika tal-Komoros dwar is-sajd fl-ibħra tal-Komoros għall-perjodu mit- 28 ta' Frar 2004 sal- 31 ta' Diċembru 2004 huwa b'dan approvat f'isem il-Komunità, soġġett għad-Deċiżjoni tal-Kunsill dwar il-konklużjoni ta' l-imsemmi Ftehim taħt forma ta' Skambju ta' Ittri.Il-test tal-Ftehim taħt forma ta' Skambju ta' Ittri huwa mehmuż ma' din id-Deċiżjoni.Artiklu 2Il-President tal-Kunsill huwa b'dan awtorizzat li jaħtar il-persuni bis-setgħa li jiffirmaw il-Ftehim taħt forma ta' Skambju ta' Ittri f'isem il-Komunitá b'riżerva għall-konklużjoni tiegħu.Artiklu 3Il-Ftehim taħt forma ta' Skambju ta' Ittri għandu jiġi applikat provviżorjament mill-Komunitá mit- 28 ta' Frar 2004.Artiklu 4L-opportunitajiet ta' sajd iffissati fl-ewwel Artiklu tal-Protokoll għandhom jiġu allokati bejn l-Istati Membri kif ġej:(a) vapuri tat-tonn bit-tartarun:Spanja : 18-il vapurFranza : 21 vapurItalja : 1 vapur(b) vapuri bil-konz tal-wiċċ:Spanja : 20 vapurPortugall : 5 vapuriJekk l-applikazzjonijiet għal-liċenzji minn dawn l-Istati Membri ma jkoprux l-opportunitajiet ta' sajd kollha ffissati fil-Protokoll, il-Kummissjoni tista' tikkonsidra applikazzjonijiet għal-liċenzji minn kwalunkwe Stat Membru ieħor.Artiklu 5L-Istati Membri li l-vapuri tagħhom jistadu taħt dan il-Ftehim għandhom ikunu meħtieġa li jinnotifikaw lill-Kummissjoni dwar il-kwantitajiet ta' kull stokk ta' ħut maqbud fiż-żona tas-sajd tal-Komoros skond ir-Regolament tal-Kummissjoni (KE) Nru. 500/2001 ta' l- 14 ta' Marzu 2001 li jistabbilixxi regoli dettaljati għall-applikazzjoni tar-Regolament tal-Kunsill (KEE) Nru. 2847/93 dwar il-monitoraġġ tal-qabdiet li jsiru minn vapuri tas-sajd Komunitarji f'ilmijiet ta' pajjiżi terzi u f'ibħra internazzjonali [3].Magħmul fi Brussell, nhar it- 22 ta' Novembru 2004.Għall-KunsillIl-PresidentC. Veerman[1] ĠU L 137, 2.6.1988, p. 19.[2] ĠU L 193, 17.7.2001, p. 1.[3] ĠU L 73, 15.3.2001, p. 8.--------------------------------------------------Ftehim taħt forma ta' skambju ta' ittridwar il-proroga tal-Protokoll li jiffissa l-opportunitajiet ta' sajd u l-kontribut finanzjarju previsti fil-ftehim bejn il-Komunità Ekonomika Ewropea u r-Repubblika Federali Islamika tal-komoros dwar is-sajd fl-ibħra tal-komoros għall-perjodu mit- 28 ta' Frar 2004 sal- 31 ta' Diċembru 2004A. Ittra mill-Komunitá Brussel,Sinjur,Għandi l-unur nikkonferma li naqblu dwar l-arranġamenti temporanji li ġejjin għall-proroga tal-Protokoll li huwa attwalment fis-seħħ ( 28 ta' Frar 2001 sas- 27 ta' Frar 2004) li jiffissa l-opportunitajiet ta' sajd u l-kontribut finanzjarju previsti fil-Ftehim bejn il-Komunità Ekonomika Ewropea u r-Repubblika Federali Islamika tal-Komoros dwar is-sajd fl-ibħra tal-Komoros, sakemm isiru n-negożjati dwar l-emendi li għandhom isiru lill-Protokoll għall-Ftehim dwar is-Sajd:1. Mit- 28 ta' Frar 2004 sal- 31 ta' Diċembru 2004 jibqgħu joperaw l-arranġamenti li kienu applikabbli matul dawn l-aħħar tliet snin. Il-kontribut finanzjarju tal-Komunitá taħt l-arranġamenti temporanji jikkorrispondu pro rata temporis għall-ammont previst fl-Artiklu 2 tal-Protokoll attwalment fis-seħħ, jiġifieri 291875 €. Il-ħlas ta' dan il-kontribut finanzjarju għandu jsir mhux aktar tard mill- 1 ta' Diċembru 2004. Il-kondizzjonijiet pertinenti għall-ħlas ta' l-ammont previst fl-Artiklu 3 tal-Protokoll għandhom japplikaw ukoll.2. Matul il-perjodu interimarju, il-liċenzji tas-sajd għandhom jingħataw fil-limiti applikabbli taħt l-Artiklu 1 tal-Protokoll attwalment fis-seħħ, fuq il-ħlas ta' drittijiet jew ta' antiċipi ugwali għal dawk iffissati fil-punt 1 ta' l-Anness mal-Protokoll.Inkun obbligat jekk jogħġbok tgħarrafni li rċevejt din l-ittra u tikkonferma li taqbel mal-kontenut tagħha.Niżgurak, Sinjur, mill-ikbar stima li għandi lejk.F'isem il-Kunsill ta' l-Unjoni EwropejaB. Ittra mill-Gvern ta' l-Unjoni tal-KomorosBrussel, Sinjur,Għandi l-unur ngħarrfek li rċevejt l-ittra odjerna tiegħek, kif ġej:"Għandi l-unur nikkonferma li naqblu dwar l-arranġamenti temporanji li ġejjin għall-proroga tal-Protokoll li huwa attwalment fis-seħħ ( 28 ta' Frar 2001 sas- 27 ta' Frar 2004) li jiffissa l-opportunitajiet ta' sajd u l-kontribut finanzjarju previsti fil-Ftehim bejn il-Komunità Ekonomika Ewropea u r-Repubblika Federali Islamika tal-Komoros dwar is-sajd fl-ibħra tal-Komoros, sakemm isiru n-negożjati dwar l-emendi li għandhom isiru lill-Protokoll għall-Ftehim dwar is-Sajd:1. Mit- 28 ta' Frar 2004 sal- 31 ta' Diċembru 2004 jibqgħu joperaw l-arranġamenti li kienu applikabbli matul dawn l-aħħar tliet snin. Il-kontribut finanzjarju tal-Komunitá taħt l-arranġamenti temporanji jikkorrispondu pro rata temporis għall-ammont previst fl-Artiklu 2 tal-Protokoll attwalment fis-seħħ, jiġifieri 291875 €. Il-ħlas ta' dan il-kontribut finanzjarju għandu jsir mhux aktar tard mill- 1 ta' Diċembru 2004. Il-kondizzjonijiet pertinenti għall-ħlas ta' l-ammont previst fl-Artiklu 3 tal-Protokoll għandhom japplikaw ukoll.2. Matul il-perjodu interimarju, il-liċenzji tas-sajd għandhom jingħataw fil-limiti applikabbli taħt l-Artiklu 1 tal-Protokoll attwalment fis-seħħ, fuq il-ħlas ta' drittijiet jew ta' antiċipi ugwali għal dawk iffissati fil-punt 1 ta' l-Anness mal-Protokoll.Inkun obbligat jekk jogħġbok tgħarrafni li rċevejt din l-ittra u tikkonferma li taqbel mal-kontenut tagħha."Għandi l-unur nikkonfermalek li dan ta' hawn fuq huwa aċċettabbli għall-Gvern ta' l-Unjoni tal-Komoros u li l-ittra tiegħek flimkien ma' din l-ittra jikkostitwixxu ftehim skond il-proposta tiegħek.Niżgurak, Sinjur, mill-ikbar stima li għandi lejk.Għall-Gvern ta' l-Unjoni tal-Komoros--------------------------------------------------


title: Deċiżjoni ta' Implimentazzjoni tal-Kunsill (UE) 2016/2090 tal-21 ta' Novembru 2016 li temenda d-Deċiżjoni 2009/790/KE li tawtorizza lir-Repubblika tal-Polonja biex tapplika miżura ta' deroga mill-Artikolu 287 tad-Direttiva 2006/112/KE dwar is-sistema komuni ta' taxxa fuq il-valur miżjud

text:
               30.11.2016

               MT

               Il-Ġurnal Uffiċjali tal-Unjoni Ewropea

               L 324/7

         DEĊIŻJONI TA' IMPLIMENTAZZJONI TAL-KUNSILL (UE) 2016/2090
   tal-21 ta' Novembru 2016
   li temenda d-Deċiżjoni 2009/790/KE li tawtorizza lir-Repubblika tal-Polonja biex tapplika miżura ta' deroga mill-Artikolu 287 tad-Direttiva 2006/112/KE dwar is-sistema komuni ta' taxxa fuq il-valur miżjud
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (1), u b'mod partikolari l-Artikolu 395 tagħha,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-punt (14) tal-Artikolu 287 tad-Direttiva 2006/112/KE jawtorizza lir-Repubblika tal-Polonja (il-“Polonja”) teżenta mit-taxxa fuq il-valur miżjud (VAT) persuni taxxabbli li l-fatturat annwali tagħhom mhuwiex ogħla mill-ekwivalenti ta' EUR 10 000 fil-munita nazzjonali bir-rata tal-konverżjoni fil-jum tal-adeżjoni tagħha.

               (2)

               Permezz tad-Deċiżjoni tal-Kunsill 2009/790/KE (2), il-Polonja kienet awtorizzata, sal-31 ta' Diċembru 2012 u bħala deroga, li teżenta mill-VAT persuni taxxabbli li l-fatturat annwali tagħhom mhuwiex ogħla mill-ekwivalenti ta' EUR 30 000 fil-munita nazzjonali bir-rata tal-konverżjoni fil-jum tal-adeżjoni tagħha (“il-miżura ta' deroga”). Il-miżura ta' deroga ġiet sussegwentement estiża permezz tad-Deċiżjoni ta' Implimentazzjoni tal-Kunsill 2012/769/UE (3) sal-31 ta' Diċembru 2015 u permezz tad-Deċiżjoni ta' Implimentazzjoni tal-Kunsill (UE) 2015/1173 (4) sal-31 ta' Diċembru 2018.

               (3)

               F'ittra rreġistrata mal-Kummisjoni fl-1 ta' Ġunju 2016, il-Polonja talbet awtorizzazzjoni biex iżżid dak il-limitu minn EUR 30 000 għal EUR 40 000. Permezz ta' dik iż-żieda, għadd addizzjonali ta' negozji żgħar ħafna jistgħu jiġu eżentati minn ċerti obbligi, jew mill-obbligi kollha, fir-rigward tal-VAT stipulati fil-Kapitoli 2 sa 6 tat-Titolu XI tad-Direttiva 2006/112/KE. Għaldaqstant il-piż fuq l-awtoritajiet tat-taxxa fir-rigward tal-awditjar ta' negozji żgħar ħafna ser jonqos ukoll.

               (4)

               F'konformità mat-tieni subparagrafu tal-Artikolu 395(2) tad-Direttiva 2006/112/KE, il-Kummissjoni infurmat lill-Istati Membri l-oħra bit-talba magħmula mill-Polonja permezz ta' ittri datati t-22 ta' Settembru 2016. Permezz ta' ittra datata t-23 ta' Settembru 2016, il-Kummissjoni għarrfet lill-Polonja li hija kellha l-informazzjoni kollha meħtieġa biex tqis it-talba.

               (5)

               L-informazzjoni pprovduta mill-Polonja tindika li, 24 000 persuna taxxabbli addizzjonali jistgħu potenzjalment jagħmlu użu mill-miżura ta' deroga sabiex inaqqsu l-obbligi tal-VAT tagħhom. L-impatt baġitarju f'termini tad-dħul tal-VAT kien stmat mill-Polonja għal PLN 300 miljun.

               (6)

               Minħabba li l-iffissar ta' żieda fil-limitu ser inaqqas ulterjorment l-obbligi tal-VAT għal negozji żgħar ħafna u li dawk in-negozji xorta għadhom ikunu jistgħu jagħżlu l-arranġamenti normali tal-VAT f'konformità mal-Artikolu 290 tad-Direttiva 2006/112/KE, il-Polonja għandha tiġi awtorizzata biex tapplika ż-żieda fil-limitu għall-perijodu ta' applikazzjoni li jifdal tad-Deċiżjoni 2009/790/KE, li jispiċċa fil-31 ta' Diċembru 2018. Madankollu l-Artikoli 281 sa 294 tad-Direttiva 2006/112/KE dwar skema speċjali għall-impriżi ż-żgħar huma soġġetti għal rieżami, u għaldaqstant, qabel dik id-data, tista' tidħol fis-seħħ direttiva li temenda dawk l-Artikoli.

               (7)

               Il-deroga mhux ser ikollha impatt fuq ir-riżorsi proprji tal-Unjoni li ġejjin mill-VAT peress li l-Polonja ser twettaq kalkolu ta' kumpens f'konformità mal-Artikolu 6 tar-Regolament tal-Kunsill (KEE, Euratom) Nru 1553/89 (5).

               (8)

               Għalhekk jenħtieġ li d-Deċiżjoni 2009/790/KE tiġi emendata skont dan,

         ADOTTA DIN ID-DEĊIŻJONI:
   Artikolu 1
   L-Artikoli 1 u 2 tad-Deċiżjoni 2009/790/KE huma sostitwiti b'dan li ġej:

      “Artikolu 1
      Permezz ta' deroga mill-Artikolu 287 tad-Direttiva 2006/112/KE, ir-Repubblika tal-Polonja hija awtorizzata li teżenta mill-VAT persuni taxxabbli li l-fatturat annwali tagħhom mhuwiex ogħla mill-ekwivalenti ta' EUR 40 000 fil-munita nazzjonali bir-rata tal-konverżjoni fil-jum tal-adeżjoni tagħha.
      Artikolu 2
      Din id-Deċiżjoni għandha tapplika sad-dħul fis-seħħ ta' Direttiva li temenda l-Artikoli 281 sa 294 tad-Direttiva 2006/112/KE dwar skema speċjali għall-impriżi ż-żgħar, jew sal-31 ta' Diċembru 2018, skont liema minnhosm tiġi l-ewwel.”.

   Artikolu 2
   Din id-Deċiżjoni hija indirizzata lir-Repubblika tal-Polonja.

      Magħmul fi Brussell, il-21 ta' Novembru 2016.

            Għall-Kunsill

            Il-President

         P. PLAVČAN

      (1)  ĠU L 347, 11.12.2006, p. 1.

      (2)  Id-Deċiżjoni tal-Kunsill 2009/790/KE tal-20 ta' Ottubru 2009 li tawtorizza lir-Repubblika tal-Polonja biex tapplika miżura ta' deroga mill-Artikolu 287 tad-Direttiva 2006/112/KE dwar is-sistema komuni ta' taxxa fuq il-valur miżjud (ĠU L 283, 30.10.2009, p. 53).

      (3)  Id-Deċiżjoni ta' Implimentazzjoni tal-Kunsill 2012/769/UE tal-4 ta' Diċembru 2012 li temenda d-Deċiżjoni 2009/790/KE li tawtorizza lir-Repubblika tal-Polonja li tapplika miżura ta' deroga mill-Artikolu 287 tad-Direttiva 2006/112/KE dwar is-sistema komuni ta' taxxa fuq il-valur miżjud (ĠU L 338, 12.12.2012, p. 27).

      (4)  Id-Deċiżjoni ta' Implimentazzjoni tal-Kunsill (UE) 2015/1173 tal-14 ta' Lulju 2015 li temenda d-Deċiżjoni 2009/790/KE li tawtorizza lir-Repubblika tal-Polonja biex tapplika miżura ta' deroga mill-Artikolu 287 tad-Direttiva 2006/112/KE dwar is-sistema komuni ta' taxxa fuq il-valur miżjud (ĠU L 189, 17.7.2015, p. 36).

      (5)  Ir-Regolament tal-Kunsill (KEE, Euratom) Nru 1553/89 tas-29 ta' Mejju 1989 dwar l-arranġamenti uniformi definittivi għall-ġbir ta' riżorsi proprji li jakkumulaw mit-taxxa tal-valur miżjud (ĠU L 155, 7.6.1989, p. 9).


Avviż Legali Importanti

|

32005D0213

Deċiżjoni tal-Kunsill ta' l- 24 ta’ Jannar 2005 dwar il-konklużjoni tal-Ftehim fil-forma ta’ skambju ta’ ittri dwar l-applikazzjoni proviżorja tal-Protokoll li jistabbilixxi, għall-perjodu mill- 1 ta’ Lulju 2004 sat- 30 ta’ Ġunju 2007 , il-possibbilitajiet ta’ sajd u l-kontribut finanzjarju previst mill-Ftehim bejn il-Komunità Ekonomika Ewropea u r-Repubblika tal-Kosta ta’ l-Avorju dwar is-sajd ’il barra mill-Kosta ta’ l-Avorju

Official Journal L 076 , 22/03/2005 P. 0001 - 0002 Official Journal L 159 , 13/06/2006 P. 0254 - 0255

		Deċiżjoni tal-Kunsillta' l- 24 ta’ Jannar 2005dwar il-konklużjoni tal-Ftehim fil-forma ta’ skambju ta’ ittri dwar l-applikazzjoni proviżorja tal-Protokoll li jistabbilixxi, għall-perjodu mill- 1 ta’ Lulju 2004 sat- 30 ta’ Ġunju 2007, il-possibbilitajiet ta’ sajd u l-kontribut finanzjarju previst mill-Ftehim bejn il-Komunità Ekonomika Ewropea u r-Repubblika tal-Kosta ta’ l-Avorju dwar is-sajd ’il barra mill-Kosta ta’ l-Avorju(2005/213/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37, flimkien ma’ l-Artikolu 300(2), l-ewwel inċiż tiegħu,Wara li kkunsidra l-proposta tal-Kummissjoni,Billi:(1) Bi qbil mal-Ftehim bejn il-Komunità Ekonomika Ewropea u r-Repubblika tal-Kosta ta’ l-Avorju dwar is-sajd ’il barra mill-Kosta ta’ l-Avorju [1], qabel l-iskadenza ta’ l-perjodu ta' validità tal-Protokoll anness mal-Ftehim, il-Partijiet involuti fil-kuntratt għandhom jinegozjaw sabiex jiddeterminaw bi qbil komuni l-kontenut tal-Protokoll għall-perjodu li jmiss u, l-emendi jew iż-żidiet li għandhom isiru għall-Anness.(2) Iż-żewġ Partijiet innegozjaw Protokoll ġdid li jistabbilixxi l-possibbilitajiet ta’ sajd u l-kontribut finanzjarju, bejn id- 9 u t- 13 ta’ Novembru 2003 f’Abidjan. Dan il-Protokoll għall-perjodu mill- 1 ta’ Lulju 2004 sat- 30 ta’ Ġunju 2007 ġie ffirmat fit- 3 ta’ Marzu 2004 fi Brussel.(3) Skond il-Protokoll, is-sajjieda tal-Komunità għandhom possibbilitajiet ta’ sajd fl-ibħra li jaqgħu taħt is-sovranità jew il-ġurisdizzjoni tal-Kosta ta’ l-Avorju għall-perjodu mill- 1 ta’ Lulju 2004 sat- 30 ta’ Ġunju 2007.(4) Sabiex ikun evitat li l-attivitajiet tas-sajd tal-bastimenti tal-Komunità jkunu interrotti, hu meħtieġ li l-Protokoll il-ġdid ikun applikat fl-iqsar żmien possibbli. Għal dan il-għan, iż-żewġ Partijiet inizjalaw Ftehim fil-forma ta’ skambju ta’ ittri li jipprevedi l-applikazzjoni proviżorja tal-Protokoll inizjalat mill-għada tad-data ta' l-iskadenza tal-Protokoll fis-seħħ.(5) Il-metodu tat-tqassim tal-possibbilitajiet ta’ sajd bejn l-Istati Membri għandu jkun definit fuq il-bażi tat-tqassim tradizzjonali tal-possibbilitajiet ta’ sajd skond il-Ftehim dwar is-Sajd.(6) Il-Ftehim għandu jkun approvat fil-forma ta' Skambju ta' Ittri, taħt riserva tal-konklużjoni definittiva tiegħu mill-Kunsill,IDDEĊIEDA KIF ĠEJ:Artikolu 1Il-Ftehim fil-forma ta’ skambju ta’ ittri fir-rigward ta’ l-applikazzjoni proviżorja tal-Protokoll li jistabbilixxi, għall-perjodu mill- 1 ta’ Lulju 2004 sat- 30 ta’ Ġunju 2007, il-possibbilitajiet ta’ sajd u l-kontribut finanzjarju previst mill-Ftehim bejn il-Komunità Ekonomika Ewropea u r-Repubblika tal-Kosta ta’ l-Avorju dwar is-sajd ’il barra mill-Kosta ta’ l-Avorju, hu b'dan approvat f’isem il-Komunità.It-test tal-Ftehim fil-forma ta' skambju ta' ittri u tal-Protokoll huma annessi ma’ din id-Deċiżjoni.Artikolu 21. Il-possibbilitajiet ta’ sajd stabbiliti fil-Protokoll għandhom jitqassmu bejn l-Istati Membri skond l-iskema li ġejja:a) sajd ta' ħut f'qiegħ il-baħar:Spanja: 1300 GT (gross tonnage - tunnellati gross) fix-xahar, b’medja annwali;b) sajd għat-tonn:i) tunnara li jistadu bit-tartarun- Franza: 17-il bastiment- Spanja: 17-il bastimentii) skejjen li jistadu bil-konz tal-wiċċ- Spanja: 6 bastimenti- Portugall: 5 bastimentiiii) tunnara li jistadu bil-konz- Franza: 3 bastimenti2. Jekk l-applikazzjonijiet għal-liċenzji minn dawn l-Istati Membri ma jeħdux il-possibbilitajiet kollha ta’ sajd stabbiliti bil-Protokoll, il-Kummissjoni tista’ tikkunsidra applikazzjonijiet għal-liċenzji minn kull Stat Membru ieħor.Artikolu 3L-Istati Membri li l-bastimenti tagħhom jistadu fil-qafas ta’ dan il-Ftehim għandhom javżaw lill-Kummissjoni bil-kwantitajiet ta’ kull qabda li jkunu għamlu fiż-żona tas-sajd tal-Kosta ta’ l-Avorju, skond ir-Regolament (KE) Nru 500/2001 tal-Kummissjoni ta' l- 14 ta' Marzu 2001 dwar l-istabbiliment tal-kondizzjonijiet għall-applikazzjoni tar-Regolament (KEE) Nru. 2347/93 tal-Kummissjoni dwar il-kontrolli tal-qabdiet ta' bastimenti tas-sajd tal-Komunità fl-ibħra ta' pajjiżi terzi 'il barra mill-Kosta [2].Artikolu 4Il-President tal-Kunsill hu b'dan awtorizzat jaħtar il-persuni awtorizzati biex jiffirmaw il-Ftehim fil-forma ta’ Skambju ta’ Ittri sabiex jorbot lill-Komunità.Magħmula fi Brussel, nhar il- 24 ta’ Jannar 2005.Għall-KunsillIl-PresidentF. Boden[1] ĠU L 379 l-31.12.1990, p. 3. Ftehim kif emendat l-aħħar mill-Protokoll li jistabbilixxi, għall-perjodu mill- 1 ta’ Lulju 2000 sat- 30 ta’ Ġunju 2003, il-possibbilitajiet ta’ sajd u l-kontribut finanzjarju previst mill-Ftehim bejn il-Komunità Ewropea u r-Repubblika tal-Kosta ta’ l-Avorju dwar is-sajd ’il barra mill-Kosta ta’ l-Avorju (ĠU L 102, 12.4.2001, p. 3).[2] ĠU L 73, 15.3.2001, p. 8.--------------------------------------------------


title: Deċiżjoni tal-Kunsill tat-3 ta’ Ġunju 2010 dwar l-iffirmar u l-applikazzjoni provviżorja tal-Ftehim bejn l-Unjoni Ewropea u l-Gvern tar-Repubblika Soċjalista tal-Vjetnam dwar ċerti aspetti tas-servizzi bl-ajru

text:
               5.11.2010

               MT

               Il-Ġurnal Uffiċjali tal-Unjoni Ewropea

               L 288/1

         DEĊIŻJONI TAL-KUNSILL
   tat-3 ta’ Ġunju 2010
   dwar l-iffirmar u l-applikazzjoni provviżorja tal-Ftehim bejn l-Unjoni Ewropea u l-Gvern tar-Repubblika Soċjalista tal-Vjetnam dwar ċerti aspetti tas-servizzi bl-ajru
   (2010/666/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Bid-Deċiżjoni tiegħu tal-5 ta’ Ġunju 2003, il-Kunsill awtorizza lill-Kummissjoni tiftaħ negozjati ma’ pajjiżi terzi dwar il-bdil ta’ ċerti dispożizzjonijiet fi ftehimiet bilaterali eżistenti bi ftehim fil-livell tal-Unjoni.

               (2)

               F’isem l-Unjoni, il-Kummissjoni nnegozjat Ftehim mal-Gvern tar-Repubblika Soċjalista tal-Vjetnam dwar ċerti aspetti tas-servizzi bl-ajru (minn hawn ’il quddiem “il-Ftehim”) b’konformità mal-mekkaniżmi u d-direttivi fl-Anness mad-Deċiżjoni tal-Kunsill tal-5 ta’ Ġunju 2003.

               (3)

               Il-Ftehim innegozjat mill-Kummissjoni għandu jiġi ffirmat u applikat provviżorjament, suġġett għall-konklużjoni tiegħu f’data aktar ’il quddiem,

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim bejn l-Unjoni Ewropea u l-Gvern tar-Repubblika Soċjalista tal-Vjetnam dwar ċerti aspetti tas-servizzi bl-ajru huwa b’dan approvat f’isem l-Unjoni, suġġett għall-konklużjoni tal-Ftehim.
   It-test tal-Ftehim huwa anness ma’ din id-Deċiżjoni.
   Artikolu 2
   Il-President tal-Kunsill b’dan huwa awtorizzat jaħtar il-persuna jew persuni li jkollhom is-setgħa li jiffirmaw il-Ftehim f’isem l-Unjoni, suġġett għall-konklużjoni tiegħu.
   Artikolu 3
   Sa meta jidħol fis-seħħ, il-Ftehim għandu jiġi applikat provviżorjament mill-ewwel jum tal-ewwel xahar wara d-data li fiha l-Partijiet ikunu nnotifikaw lil xulxin li tlestew il-proċeduri meħtieġa għal dan il-għan (1).
   Artikolu 4
   Il-President tal-Kunsill huwa b’dan awtorizzat jagħmel in-notifika prevista fl-Artikolu 7(2) tal-Ftehim.
   Artikolu 5
   Din id-Deċiżjoni għandha tidħol fis-seħħ fid-data tal-adozzjoni tagħha.
   Artikolu 6
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, it-3 ta’ Ġunju 2010.

            Għall-Kunsill

            Il-President

         A. PÉREZ RUBALCABA

      (1)  Id-data li minnha l-Ftehim ser ikun provviżorjament applikat ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.
    ---documentbreak---

               5.11.2010

               MT

               Il-Ġurnal Uffiċjali tal-Unjoni Ewropea

               L 288/1

         FTEHIM
   bejn l-Unjoni Ewropea u l-Gvern tar-Repubblika Soċjalista tal-Vjetnam dwar ċerti aspetti tas-servizzi bl-ajru
   L-UNJONI EWROPEA
   minn naħa waħda, u
   IL-GVERN TAR-REPUBBLIKA SOĊJALISTA TAL-VJETNAM
   min-naħa l-oħra
   (minn hawn ’il quddiem imsejħa “l-Partijiet”),
   FILWAQT LI JINNUTAW li ġew konklużi ftehimiet bilaterali dwar servizzi bl-ajru bejn sbatax-il Stat Membru tal-Unjoni Ewropea u l-Gvern tar-Repubblika Soċjalista tal-Vjetnam li fihom dispożizzjonijiet li jmorru kontra l-liġi tal-Unjoni Ewropea;
   FILWAQT LI JINNUTAW li l-Unjoni Ewropea għandha l-kompetenza esklussiva fir-rigward ta’ bosta aspetti li jistgħu jiġu inklużi ftehimiet bilaterali dwar servizzi bl-ajru bejn l-Istati Membri tal-Unjoni Ewropea u pajjiżi terzi;
   FILWAQT LI JINNUTAW li skont il-liġi tal-Unjoni Ewropea t-trasportaturi bl-ajru tal-Unjoni Ewropea stabbiliti f’xi wieħed mill-Istati Membri għandhom id-dritt għal aċċess mhux diskriminatorju għar-rotot tal-ajru bejn l-Istati Membri tal-Unjoni Ewropea u pajjiżi terzi;
   WARA LI KKUNSIDRAW il-ftehimiet bejn l-Unjoni Ewropea u ċerti pajjiżi terzi li jipprovdu l-possibbiltà għaċ-ċittadini ta’ dawn il-pajjiżi terzi li jiksbu sehem f’kumpaniji tal-ajru liċenzjati b’mod konformi mal-liġi tal-Unjoni Ewropea;
   FILWAQT LI JIRRIKONOXXU li ċerti dispożizzjonijiet ta’ ftehimiet bilaterali dwar servizzi bl-ajru bejn Stati Membri tal-Unjoni Ewropea u l-Gvern tar-Repubblika Soċjalista tal-Vjetnam, li huma kontra l-liġi tal-Unjoni Ewropea, għandhom jinġiebu b’mod konformi sħiħ magħha sabiex tiġi stabbilita bażi legali tajba għas-servizzi bl-ajru bejn l-Unjoni Ewropea u r-Repubblika Soċjalista tal-Vjetnam u biex tiġi ppreservata t-tkomplija ta’ servizzi bl-ajru bħal dawn;
   FILWAQT LI JINNUTAW li taħt il-liġi tal-Unjoni Ewropea l-kumpanniji tal-ajru fil-prinċipju ma jistgħux jikkonkludu ftehimiet li jistgħu jaffettwaw il-kummerċ bejn l-Istati Membri tal-Unjoni Ewropea u li għandhom bħala għan jew effett tagħhom il-prevenzjoni, ir-restrizzjoni jew id-distorsjoni tal-kompetizzjoni;
   FILWAQT LI JIRRIKONOXXU li d-dispożizzjonijiet fi ftehimiet bilaterali dwar servizzi bl-ajru konklużi bejn l-Istati Membri tal-Unjoni Ewropea u l-Gvern tar-Repubblika Soċjalista tal-Vjetnam li (i) jirrikjedu jew jiffavorixxu l-adozzjoni ta’ akkordji bejn impriżi, deċiżjonijiet minn assoċjazzjonijiet ta’ impriżi jew prattiċi miftiehma li jipprevjenu, joħolqu distorsjoni jew jirrestrinġu l-kompetizzjoni bejn il-kumpanniji tal-ajru dwar rotot rilevanti, jew (ii) isaħħu l-effetti ta’ kwalunkwe tali akkordju, deċiżjoni jew prattika miftiehma, jew (iii) jiddelegaw ir-responsabbiltà lill-kumpaniji tal-ajru jew operaturi ekonomiċi privati oħra biex jittieħdu miżuri li jipprevjenu, joħolqu distorsjoni, jew jirrestrinġu l-kompetizzjoni bejn il-kumpanniji tal-ajru fir-rotot rilevanti jistgħu jagħmlu ineffettivi r-regoli tal-kompetizzjoni applikabbli għall-impriżi;
   FILWAQT LI JINNUTAW li mhuwiex għan tal-Unjoni Ewropea, bħala parti minn dawn in-negozjati, li jiżdied il-volum totali ta’ traffiku tal-ajru bejn l-Unjoni Ewropea u r-Repubblika Soċjalista tal-Vjetnam, li jiġi affettwat il-bilanċ bejn kumpanniji tal-ajru tal-Unjoni Ewropea u kumpanniji tal-ajru tar-Repubblika Soċjalista tal-Vjetnam, jew li jiġu nnegozjati emendi għad-dispożizzjonijiet li diġà jeżistu ta’ ftehimiet bilaterali dwar servizzi bl-ajru li jikkonċernaw drittijiet tat-traffiku,
   FTIEHMU KIF ĠEJ:
   Artikolu 1
   Dispożizzjonijiet ġenerali
   1.   Għall-finijiet ta’ dan il-Ftehim, “Stati Membri” għandha tfisser l-Istati Membri tal-Unjoni Ewropea u “Trattati tal-UE” għandha tfisser it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea.
   2.   Ir-referenzi f’kull ftehim elenkat fl-Anness 1 liċ-ċittadini tal-Istat Membru li huwa Parti għal dak il-ftehim għandhom jinftiehmu bħala li jirriferu għaċ-ċittadini tal-Istati Membri tal-Unjoni Ewropea.
   3.   Ir-referenzi f’kull ftehim elenkat fl-Anness 1 għat-trasportaturi bl-ajru jew linji tal-ajru tal-Istat Membru li huwa Parti għal dak il-ftehim għandhom jinftiehmu bħala li jirriferu għat-trasportaturi bl-ajru jew linji tal-ajru ddenominati minn dak l-Istat Membru.
   Artikolu 2
   Denominazzjoni minn Stat Membru
   1.   Id-dispożizzjonijiet fil-paragrafi 2 u 3 ta’ dan l-Artikolu għandhom jipprevalixxu fuq id-dispożizzjonijiet korrispondenti għalihom fl-artikoli elenkati fl-Anness 2(a) u (b) rispettivament, fir-rigward tad-denominazzjoni ta’ trasportatur bl-ajru mill-Istat Membru kkonċernat, tal-awtorizzazzjonijiet u permessi tiegħu mogħtija mill-Gvern tar-Repubblika Soċjalista tal-Vjetnam, u tar-rifjut, revoka, sospensjoni jew limitazzjoni tal-awtorizzazzjonijiet jew permessi tat-trasportatur bl-ajru, rispettivament.
   2.   Malli jirċievi denominazzjoni minn Stat Membru, il-Gvern tar-Repubblika Soċjalista tal-Vjetnam għandu jagħti l-awtorizzazzjonijiet u l-permessi meħtieġa bl-anqas dewmien proċedurali, bil-kondizzjoni li:

               (i)

               it-trasportatur bl-ajru jkun stabbilit fit-territorju tal-Istat Membru denominanti skont it-Trattati tal-UE u jkollu Liċenza Operattiva valida skont il-liġi tal-Unjoni Ewropea; u

               (ii)

               isir u jinżamm kontroll regolatorju effettiv tat-trasportatur bl-ajru mill-Istat Membru responsabbli mill-ħruġ taċ-Ċertifikat tal-Operaturi tal-Ajru tiegħu u l-awtorità aeronawtika rilevanti tkun identifikata b’mod ċar fid-denominazzjoni; u

               (iii)

               it-trasportatur bl-ajru jkun il-proprjetà, direttament jew permezz tal-akbar sehem azzjonarju, u jkun ikkontrollat effettivament mill-Istati Membri u/jew miċ-ċittadini tal-Istati Membri, u/jew mill-Istati l-oħra elenkati fl-Anness 3 u/jew miċ-ċittadini ta’ dawn l-Istati l-oħra.

         3.   Il-Gvern tar-Repubblika Soċjalista tal-Vjetnam jista’ jirrifjuta, jirrevoka, jissospendi jew jillimita l-awtorizzazzjonijiet jew il-permessi ta’ kumpannija tal-ajru minn Stat Membru fejn:

               (i)

               it-trasportatur bl-ajru ma jkunx stabbilit fit-territorju tal-Istat Membru denominanti skont it-Trattati tal-UE jew ma jkollux Liċenza Operattiva valida skont il-liġi tal-Unjoni Ewropea; jew

               (ii)

               ma jkunx eżerċitat jew miżmum kontroll regolatorju effettiv tat-trasportatur bl-ajru mill-Istat Membru responsabbli għall-ħruġ taċ-Ċertifikat Operattiv tal-Ajru tiegħu, jew l-awtorità aeronawtika rilevanti ma tkunx identifikata biċ-ċar fid-denominazzjoni; jew

               (iii)

               it-trasportatur bl-ajru ma jkunx il-proprjetà, direttament jew permezz tal-akbar sehem azzjonarju, jew ma jkunx ikkontrollat effettivament mill-Istati Membri u/jew miċ-ċittadini tal-Istati Membri, u/jew mill-Istati l-oħra elenkati fl-Anness 3 u/jew miċ-ċittadini ta’ Stati oħra bħal dawn.

         Fl-eżerċizzju tad-dritt tiegħu taħt dan il-paragrafu, il-Gvern tar-Repubblika Soċjalista tal-Vjetnam m’għandhux jiddiskrimina bejn it-trasportaturi bl-ajru tal-Unjoni Ewropea fuq il-bażi tan-nazzjonalità.
   Artikolu 3
   Sikurezza
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplementaw l-artikoli elenkati fl-Anness 2(c).
   2.   Fejn Stat Membru ikun iddenomina trasportatur bl-ajru li l-kontroll regolatorju tiegħu huwa eżerċitat u miżmum minn Stat Membru ieħor, id-drittijiet tar-Repubblika Soċjalista tal-Vjetnam taħt id-dispożizzjonijiet ta’ sikurezza tal-ftehim bejn l-Istat Membru li ddenomina t-trasportatur bl-ajru u l-Gvern tar-Repubblika Soċjalista tal-Vjetnam għandhom japplikaw ugwalment fir-rigward tal-adozzjoni, l-eżerċizzju jew il-manteniment ta’ standards tas-sikurezza minn dak l-Istat Membru l-ieħor u fir-rigward tal-awtorizzazzjoni għall-operazzjoni ta’ dak it-trasportatur bl-ajru.
   Artikolu 4
   Kompatibbiltà mar-regoli tal-kompetizzjoni
   1.   Il-ftehimiet bilaterali konklużi bejn l-Istati Membri u l-Gvern tar-Repubblika Soċjalista tal-Vjetnam għandhom ikunu mingħajr preġudizzju għar-regoli tal-kompetizzjoni tal-Partijiet.
   2.   Id-dispożizzjonijiet elenkati fl-Anness 2(d) b’dan ma jibqgħux ikollhom effett.
   Artikolu 5
   Annessi mal-Ftehim
   L-Annessi ma’ dan il-Ftehim għandhom jifformaw parti integrali minnu.
   Artikolu 6
   Reviżjoni jew emendament
   Il-Partijiet jistgħu, f’kull waqt, jirrivedu jew jemendaw dan il-Ftehim b’kunsens reċiproku.
   Artikolu 7
   Dħul fis-seħħ u applikazzjoni provviżorja
   1.   Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li tlestew il-proċeduri interni rispettivi meħtieġa għad-dħul fis-seħħ tiegħu.
   2.   Minkejja l-paragrafu 1, il-Partijiet jaqblu biex japplikaw b’mod provviżorju dan il-Ftehim mill-ewwel jum tax-xahar wara d-data li fiha l-Partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan.
   3.   Il-ftehimiet u arranġamenti oħra bejn l-Istati Membri u l-Gvern tar-Repubblika Soċjalista tal-Vjetnam li, fid-data tal-iffirmar ta’ dan il-Ftehim, għadhom ma daħlux fis-seħħ u li mhumiex qed jiġu applikati provviżorjament huma elenkati fl-Anness 1(b). Dan il-Ftehim għandu japplika għal kull Ftehim u arranġament ta’ dan it-tip mad-dħul fis-seħħ jew applikazzjoni provviżorja tiegħu.
   Artikolu 8
   Terminazzjoni
   1.   Fil-każ li ftehim elenkat fl-Anness 1 jiġi tterminat, id-dispożizzjonijiet kollha ta’ dan il-Ftehim relatati mal-ftehim konċernat elenkat fl-Anness 1 għandhom jiġu tterminati fl-istess waqt.
   2.   Fil-każ li l-ftehimiet kollha elenkati fl-Anness 1 jiġu tterminati, dan il-Ftehim għandu jittermina fl-istess waqt.

      B’xhieda ta’ dan, il-firmatarji, debitament awtorizzati, iffirmaw dan il-Ftehim.
      Magħmul fi Brussell duplikatament, fl-4 ta’ Ottubru 2010 fil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana, Ungeriża u f’dik Vjetnamita.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За правителството на Социалистическа република Виетнам
         Por el Gobierno de la República Socialista de Vietnam
         Za vládu Vietnamské socialistické republiky
         For regeringen for Den Socialistiske Republik Vietnam
         Für die Regierung der Sozialistischen Republik Vietnam
         Vietnami Sotsialistliku Vabariigi valitsuse nimel
         Για την κυβέρνηση της Σοσιαλιστικής Δημοκρατίας του Βιετνάμ
         For the Government of the Socialist Republic of Vietnam
         Pour le gouvemement de la République socialiste du Viêt Nam
         Per il govemo della Repubbhca socialista del Vietnam
         Vjetnamas Sociālistiskās Republikas valdības vārdā –
         Vietnamo Socialistinės Respublikos Vyriausybės vardu
         A Vietnami Szocialista Köztársaság kormánya részéről
         Ghall-Gvern tar-Repubblika Soċjalista tal-Vjetnam
         Voor de Regering van de Socialistische Republiek Vietnam
         W imieniu Rządu Socjalistycznej Republiki Wietnamu
         Pelo Govemo da República Socialista do Vietname
         Pentru Guvernul Republicii Socialiste Vietnam
         Za vládu Vietnamskej socialistickej republiky
         Za vlado Socialistične republike Vietnam
         Vietnamin sosialistisen tasavallan hallituksen puolesta
         För Socialistiska republiken Vietnams regering

   ANNESS 1

      Lista ta’ ftehimiet imsemmija fl-Artikolu 1 ta’ dan il-Ftehim

               (a)

               Il-Ftehimiet dwar servizzi bl-ajru bejn il-Gvern tar-Repubblika Soċjalista tal-Vjetnam u Stati Membri tal-Unjoni Ewropea li, fid-data tal-iffirmar ta’ dan il-Ftehim, kienu ġew konklużi, iffirmati u/jew qed jiġu applikati provviżorjament:

                           —

                           Ftehim dwar is-Servizzi bl-Ajru bejn il-Gvern Federali Awstrijak u l-Gvern tar-Repubblika Soċjalista tal-Vjetnam magħmul f’Hanoi fis-27 ta’ Marzu 1995, minn hawn ’il quddiem imsejjaħ “il-Ftehim Vjetnam – Awstrija” fl-Anness 2;

                                       —

                                       Modifikat l-aħħar bil-Minuti ta’ Qbil magħmula f’Hanoi fil-5 ta’ April 2006;

                           —

                           Ftehim dwar it-Trasport bl-Ajru bejn il-Gvern tar-Renju tal-Belġju u l-Gvern tar-Repubblika Soċjalista tal-Vjetnam magħmul fi Brussell fil-21 ta’ Ottubru 1992, minn hawn ’il quddiem imsejjaħ “il-Ftehim Vjetnam – Belġju” fl-Anness 2;

                           —

                           Ftehim dwar Servizzi bl-Ajru, bejn il-Gvern tar-Repubblika tal-Poplu tal-Bulgarija u l-Gvern tar-Repubblika Soċjalista tal-Vjetnam, bejn u lil hinn mit-territorji rispettivi tagħhom, magħmul f’Sofia fl-1 ta’ Ottubru 1979, minn hawn ’il quddiem imsejjaħ “il-Ftehim Vjetnam – Bulgarija” fl-Anness 2;

                           —

                           Ftehim dwar is-Servizzi bl-Ajru bejn il-Gvern tar-Repubblika Ċeka u l-Gvern tar-Repubblika Soċjalista tal-Vjetnam magħmul fi Praga fit-23 ta’ Mejju 1997, minn hawn ’il quddiem imsejjaħ “il-Ftehim Vjetnam – Repubblika Ċeka” fl-Anness 2;

                           —

                           Ftehim dwar is-Servizzi bl-Ajru bejn il-Gvern tar-Renju tad-Danimarka u l-Gvern tar-Repubblika Soċjalista tal-Vjetnam magħmul f’Hanoi fil-25 ta’ Settembru 1997, minn hawn ’il quddiem imsejjaħ “il-Ftehim Vjetnam – Danimarka” fl-Anness 2;

                                       —

                                       Għandu jinqara flimkien mal-Memorandum ta’ Ftehim bejn ir-Renji tad-Danimarka, in-Norveġja u l-Isvezja u r-Repubblika Soċjalista tal-Vjetman, magħmul f’Hanoi fil-25 ta’ Settembru 1997;

                           —

                           Ftehim dwar is-Servizzi bl-Ajru bejn il-Gvern tar-Renju tal-Finlandja u l-Gvern tar-Repubblika Soċjalista tal-Vjetnam iffirmat f’Hanoi fis-26 ta’ Ottubru 2000, minn hawn ’il quddiem imsejjaħ “il-Ftehim Vjetnam – Finlandja” fl-Anness 2;

                           —

                           Ftehim dwar is-Servizzi bl-Ajru bejn il-Gvern tar-Repubblika ta’ Franza u l-Gvern tar-Repubblika Soċjalista tal-Vjetnam magħmul f’Pariġi fl-14 ta’ April 1977, minn hawn ’il quddiem imsejjaħ “il-Ftehim Vjetnam – Franza” fl-Anness 2;

                           —

                           Ftehim dwar it-Trasport bl-Ajru bejn il-Gvern tar-Repubblika Federali tal-Ġermanja u l-Gvern tar-Repubblika Soċjalista tal-Vjetnam magħmul f’Bonn fis-26 ta’ Awwissu 1994, minn hawn ’il quddiem imsejjaħ “il-Ftehim Vjetnam – Ġermanja” fl-Anness 2;

                           —

                           Ftehim dwar is-Servizzi bl-Ajru bejn il-Gvern tar-Repubblika tal-Ungerija u l-Gvern tar-Repubblika Soċjalista tal-Vjetnam magħmul f’Hanoi fl-4 ta’ Frar 1998, minn hawn ’il quddiem imsejjaħ “il-Ftehim Vjetnam – Ungerija” fl-Anness 2;

                           —

                           Ftehim dwar is-Servizzi bl-Ajru bejn il-Gvern tal-Gran Dukat tal-Lussemburgu u l-Gvern tar-Repubblika Soċjalista tal-Vjetnam magħmul fil-Lussemburgu fis-26 ta’ Ottubru 1994, minn hawn ’il quddiem imsejjaħ “il-Ftehim Vjetnam – Lussemburgu” fl-Anness 2;

                           —

                           Ftehim dwar is-Servizzi bl-Ajru bejn ir-Renju tal-Olanda u l-Gvern tar-Repubblika Soċjalista tal-Vjetnam bejn u lil hinn mit-territorji rispettivi tagħhom, magħmul f’Hanoi fl-1 ta’ Ottubru 1993, minn hawn ’il quddiem imsejjaħ “il-Ftehim Vjetnam – Olanda” fl-Anness 2;

                           —

                           Ftehim dwar it-Trasport Ċivili bl-Ajru bejn il-Gvern tar-Repubblika tal-Poplu tal-Polonja u l-Gvern tar-Repubblika Soċjalista tal-Vjetnam magħmul f’Varsavja fil-11 ta’ Settembru 1976, minn hawn ’il quddiem imsejjaħ “il-Ftehim Vjetnam – Polonja” fl-Anness 2;

                           —

                           Ftehim dwar it-Trasport bl-Ajru bejn il-Gvern tar-Repubblika Portugiża u l-Gvern tar-Repubblika Soċjalista tal-Vjetnam magħmul f’Lisbona fit-3 ta’ Frar 1998, minn hawn ’il quddiem imsejjaħ “il-Ftehim Vjetnam – Portugall” fl-Anness 2;

                           —

                           Ftehim relattiv għat-Trasport Ċivili bl-Ajru bejn il-Gvern tar-Repubblika Soċjalista tar-Rumanija u l-Gvern tar-Repubblika Soċjalista tal-Vjetnam magħmul f’Hanoi fis-26 ta’ Ġunju 1979, minn hawn ’il quddiem imsejjaħ “il-Ftehim Vjetnam – Rumanija” fl-Anness 2;

                           —

                           Ftehim dwar is-Servizzi bl-Ajru bejn il-Gvern tar-Renju tal-Isvezja u l-Gvern tar-Repubblika Soċjalista tal-Vjetnam magħmul f’Hanoi fil-25 ta’ Settembru 1997, minn hawn ’il quddiem imsejjaħ “il-Ftehim Vjetnam – Svezja” fl-Anness 2;

                                       —

                                       Għandu jinqara flimkien mal-Memorandum ta’ Ftehim bejn ir-Renji tad-Danimarka, in-Norveġja u l-Isvezja u r-Repubblika Soċjalista tal-Vjetnam, magħmul f’Hanoi fil-25 ta’ Settembru 1997;

                           —

                           Ftehim dwar it-Trasport bl-Ajru bejn il-Gvern tar-Repubblika Slovakka u l-Gvern tar-Repubblika Soċjalista tal-Vjetnam magħmul f’Hanoi fis-6 ta’ Novembru 1997, minn hawn ’il quddiem imsejjaħ “il-Ftehim Vjetnam – Repubblika Slovakka” fl-Anness 2;

                           —

                           Ftehim dwar is-Servizzi bl-Ajru bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tar-Repubblika Soċjalista tal-Vjetnam magħmul f’Londra fid-19 ta’ Awwissu 1994, minn hawn ’il quddiem imsejjaħ “Il-Ftehim Vjetnam - Renju Unit” fl-Anness 2;

                                       —

                                       Emendat l-aħħar bi Skambju ta’ Noti magħmul f’Hanoi fit-8 u fis-26 ta’ Settembru 2000;

               (b)

               Ftehimiet dwar is-servizzi bl-ajru u arranġamenti oħra inizjalati jew iffirmati bejn il-Gvern tar-Repubblika Soċjalista tal-Vjetnam u Stati Membri tal-Unjoni Ewropea li, fid-data tal-firma ta’ dan il-Ftehim, kienu għadhom ma daħlux fis-seħħ u mhumiex qed jiġu applikati provviżorjament.

         ANNESS 2

      Lista ta’ Artikoli fil-ftehimiet elenkati fl-Anness 1 u msemmija fl-Artikoli 2 sa 4 ta’ dan il-Ftehim

               (a)

               Desinjazzjoni minn Stat Membru:

                           —

                           l-Artikolu 3, il-paragrafu 5, tal-Ftehim Vjetnam - Awstrija;

                           —

                           l-Artikolu 3, il-paragrafu 4, tal-Ftehim Vjetnam – Bulgarija;

                           —

                           l-Artikolu 3, il-paragrafu 4, tal-Ftehim Vjetnam - Danimarka;

                           —

                           l-Artikolu 4, il-paragrafu 4, tal-Ftehim Vjetnam – Repubblika Ċeka;

                           —

                           l-Artikolu 4, il-paragrafu 5, tal-Ftehim Vjetnam - Finlandja;

                           —

                           l-Artikolu 7, il-paragrafu 4, tal-Ftehim Vjetnam - Franza;

                           —

                           l-Artikolu 3, il-paragrafu 4, tal-Ftehim Vjetnam - Ġermanja;

                           —

                           l-Artikolu 3, il-paragrafu 4, tal-Ftehim Vjetnam - Ungerija;

                           —

                           l-Artikolu 3, il-paragrafu 4, tal-Ftehim Vjetnam - Lussemburgu;

                           —

                           l-Artikolu 4, il-paragrafu 4, tal-Ftehim Vjetnam - Olanda;

                           —

                           l-Artikolu 3, il-paragrafu 2, tal-Ftehim Vjetnam – Polonja;

                           —

                           l-Artikolu 3, il-paragrafu 4, tal-Ftehim Vjetnam - Portugall;

                           —

                           l-Artikolu 3, tal-Ftehim Vjetnam - Rumanija;

                           —

                           l-Artikolu 3, il-paragrafu 4, tal-Ftehim Vjetnam - Svezja;

                           —

                           l-Artikolu 3, il-paragrafu 4, tal-Ftehim Vjetnam – Repubblika Slovakka;

                           —

                           l-Artikolu 4, il-paragrafu 4, tal-Ftehim Vjetnam – Renju Unit.

               (b)

               Rifjut, revoka, sospensjoni jew limitazzjoni ta’ awtorizzazzjonijiet jew permessi:

                           —

                           l-Artikolu 4, il-paragrafu 1 (a), tal-Ftehim Vjetnam - Awstrija;

                           —

                           l-Artikolu 5, il-paragrafu 1 (d), tal-Ftehim Vjetnam - Belġju;

                           —

                           l-Artikolu 4 (a) tal-Ftehim Vjetnam – Bulgarija;

                           —

                           l-Artikolu 5, il-paragrafu 1 (a), tal-Ftehim Vjetnam – Repubblika Ċeka;

                           —

                           l-Artikolu 4, il-paragrafu 1 (a), tal-Ftehim Vjetnam - Danimarka;

                           —

                           l-Artikolu 5, il-paragrafu 1 (a), tal-Ftehim Vjetnam - Finlandja;

                           —

                           l-Artikolu 9, il-paragrafu 1 (a), tal-Ftehim Vjetnam - Franza;

                           —

                           l-Artikolu 4, il-paragrafu 1, tal-Ftehim Vjetnam - Ġermanja;

                           —

                           l-Artikolu 4, il-paragrafu 1 (a), tal-Ftehim Vjetnam - Ungerija;

                           —

                           l-Artikolu 4, il-paragrafu 1 (c), tal-Ftehim Vjetnam - Lussemburgu;

                           —

                           l-Artikolu 5, il-paragrafu 1 (c), tal-Ftehim Vjetnam - Olanda;

                           —

                           l-Artikolu 4, il-paragrafu 1, tal-Ftehim Vjetnam – Polonja;

                           —

                           l-Artikolu 4, il-paragrafu 1 (a), tal-Ftehim Vjetnam – Portugall;

                           —

                           l-Artikolu 4, tal-Ftehim Vjetnam – Rumanija;

                           —

                           l-Artikolu 4, il-paragrafu 1 (a), tal-Ftehim Vjetnam - Svezja;

                           —

                           l-Artikolu 4, il-paragrafu 1 (a), tal-Ftehim Vjetnam – Repubblika Slovakka;

                           —

                           l-Artikolu 5, il-paragrafu 1 (a), tal-Ftehim Vjetnam – Renju Unit.

               (c)

               Sikurezza:

                           —

                           l-Artikolu 6a tal-Ftehim Vjetnam - Awstrija;

                           —

                           l-Artikolu 7 tal-Ftehim Vjetnam – Belġju;

                           —

                           l-Artikolu 11 tal-Ftehim Vjetnam – Repubblika Ċeka;

                           —

                           l-Artikolu 18 tal-Ftehim Vjetnam – Finlandja;

                           —

                           l-Artikolu 4 tal-Ftehim Vjetnam – Franza;

                           —

                           l-Artikolu 9 tal-Ftehim Vjetnam – Ungerija;

                           —

                           l-Artikolu 6 tal-Ftehim Vjetnam – Lussemburgu;

                           —

                           l-Artikolu 14 tal-Ftehim Vjetnam – Olanda;

                           —

                           l-Artikolu 9 tal-Ftehim Vjetnam – Rumanija;

                           —

                           l-Artikolu 7 tal-Ftehim Vjetnam – Repubblika Slovakka;

                           —

                           l-Artikolu 9a tal-Ftehim Vjetnam – Renju Unit.

               (d)

               Kompatibbiltà mar-regoli tal-kompetizzjoni:

                           —

                           l-Artikolu 13, il-paragrafi 1 u 7, tal-Ftehim Vjetnam – Belġju;

                           —

                           l-Artikolu 9, il-paragrafi 3 sa 8, tal-Ftehim Vjetnam – Bulgarija;

                           —

                           l-Artikolu 7, il-paragrafu 2, tal-Ftehim Vjetnam – Repubblika Ċeka;

                           —

                           l-Artikolu 11, il-paragrafu 2, tal-Ftehim Vjetnam – Danimarka;

                           —

                           l-Artikolu 12, il-paragrafi 2 sa 7, tal-Ftehim Vjetnam – Franza;

                           —

                           l-Artikolu 6, il-paragrafi 1 u 4 sa 6, tal-Ftehim Vjetnam – Ungerija;

                           —

                           l-Artikolu 11, il-paragrafi 2 sa 4, tal-Ftehim Vjetnam – Lussemburgu;

                           —

                           l-Artikolu 6, il-paragrafi 2 sa 6, tal-Ftehim Vjetnam – Olanda;

                           —

                           l-Artikolu 20, il-paragrafi 2 u 4, tal-Ftehim Vjetnam – Polonja;

                           —

                           l-Artikolu 16, il-paragrafi 2 sa 6, tal-Ftehim Vjetnam – Portugall;

                           —

                           l-Artikolu 14, il-paragrafi 1 sa 6, tal-Ftehim Vjetnam – Rumanija;

                           —

                           l-Artikolu 12, il-paragrafi 3 u 5 sa 6, tal-Ftehim Vjetnam – Repubblika Slovakka;

                           —

                           l-Artikolu 11, il-paragrafu 2, tal-Ftehim Vjetnam – Svezja;

                           —

                           l-Artikolu 7, il-paragrafi 3 u 4, tal-Ftehim Vjetnam – Renju Unit.

         ANNESS 3

      Lista ta’ Stati oħra msemmija fl-Artikolu 2 ta’ dan il-Ftehim

               (a)

               Ir-Repubblika tal-Islanda (skont il-Ftehim dwar iż-Żona Ekonomika Ewropea);

               (b)

               Il-Prinċipat ta’ Liechtenstein (skont il-Ftehim taż-Żona Ekonomika Ewropea);

               (c)

               Ir-Renju tan-Norveġja (skont il-Ftehim taż-Żona Ekonomika Ewropea);

               (d)

               Il-Konfederazzjoni Svizzera (skont il-Ftehim dwar it-Trasport bl-Ajru bejn il-Komunità Ewropea u l-Konfederazzjoni Svizzera).


title: 2011/370/UE: Deċiżjoni tal-Kunsill tal- 20 ta’ Ġunju 2011 li taħtar membru supplenti Spanjol fil-Kumitat tar-Reġjuni

text:
               25.6.2011

               MT

               Il-Ġurnal Uffiċjali tal-Unjoni Ewropea

               L 166/26

         DEĊIŻJONI TAL-KUNSILL
   tal-20 ta’ Ġunju 2011
   li taħtar membru supplenti Spanjol fil-Kumitat tar-Reġjuni
   (2011/370/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) dwar il-ħatra ta’ membri u membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Post ta’ membru supplenti fil-Kumitat tar-Reġjuni sar vakanti wara tmiem il-mandat tas-Sur Albert MORENO HUMET,

         ADOTTA DIN ID-DEĊIŻJONI:
   Artikolu 1
   Is-segwenti huwa b’dan maħtur membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               —

               Is-Sur Senén FLORENSA I PALAU, Secretario de Asuntos Exteriores, Generalitat de Cataluña.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-20 ta’ Ġunju 2011.

            Għall-Kunsill

            Il-President

         MATOLCSY Gy.

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.